Barbie · Lehiaketaren oinarriak\n900 670 201 DOAKO TELEFONOA\nZer da Tú Puedes Ser...?\n"Tú Puedes Ser Lo Que Quieras" ESKOLA LEHIAKETAREN 2. edizioko OINARRIAK\nMATTEL ESPAÑA, S.A. (aurrerantzean; MATTEL) konpainiak, Aribau Kalea, 200 zkia., Bartzelona, helbidea eta A-08842809 IFZ dituenak, eta BARBIE markaren titularra denak, TÚ PUEDES SER LO QUE QUIERAS (El Concurso) Lehiaketaren bigarren ediziorako deialdia iragartzen du, ondorengo oinarri legalen arabera arautuko dena (“Oinarriak”).\nOinarriak Ohar Legala, Pribatasun Politika eta Cookie Politikarekin osatzen dira. Testu hauek osotasunez onartuak izan beharko dira Lehiaketan parte hartu aurretik, eta behin haiek onartuta, Oinarrien barne ulertuko dira legez dagozkion ondoreetarako.\n“Tú Puedes Ser Lo Que Quieras” ESKOLA LEHIAKETAZKO OBJEKTU ETA EREMUA.\nLehiaketak genero estereotipoekin amaitu eta ikastetxean berdintasuna bultzatzea ditu helburu.\nOndorengoak izango ditu helburu:\nNeska-mutilei eurek nahi dutena amesteko adorea izateko indarra eman, haien konfidantza eta potentziala areagotzeko eta haien helburuak lortzeko tresna eta ezagutzak eskuratuaraziz.\nGenero estereotipoen aurka borrokatu, arreta bereziki emakumeak Historian zehar izan duen paperan jarriz.\nLehiaketa Estatuko Hezkuntza Zentro guztietako Lehen Hezkuntzako ikasleei (1., 2., 3., 4., 5. eta 6. mailak) zuzendurik dago.\nLehiaketarako izen-ematea parte hartu nahi duen ikasgela bakoitzeko irakasleak kudeatuko du 4. xedapenean jasotakoaren arabera.\nLehiaketa 2019ko irailaren 16an hasiko da, izen-emate epea irekiko den data.\nIzen-emate eta lanen arrerarako epea 2019ko irailaren 16tik 2020ko apirilak 30ra bitartekoa izango da, data hauek barne.\nLehiaketa 2020ko maiatzan amaituko da, lehiaketaren web orrian irabazleak igorriak izango diren unean: www.programaescolartupuedesser.es.\nMATTELek izen-emate eta lanen arrera epea luzatzeko eskubidea gordetzen du beharrezko edo komenigarria kontsideratuez gero, 10. xedapenean deskribatutakoari jarraituz.\nLehiaketan parte hartzeko lehiaketaren web orrian (www.programaescolartupuedesser.es) argitaratutako Oinarriak espreski onartzea ezinbestekoa izango da.\nMATTELek berberak betetzen ez dituzten parte hartzaileak, eta bereziki, Oinarri hauen aurka doan edozien parte-hartze kanpo uzteko eskubidea gordetzen du.\nOinarri hauen onarpenarekin parte-hartzaileek berberen kondizio eta baldintzak ulertzen dituzte eta zentzu honetan aplikagarria suerta daitekeen baliozko araudia betetzeko konpromezua hartzen dute, Lehiaketan parte hartze hutsarekin Oinarri eta legalitatearen pean osotasunez eta atzeraezintasunez jarduteko baimena emanez.\nParte-hartzailearen aurkakotasunezko adierazpenak, hura jazotako unea edozein izanda ere, Lehiaketatik kanpo geratzea eta MATTEL parte-hartzailearekin hartutako edozein konpromezutatik aske geratzea inplikatuko du.\nLehiaketan parte hartzea erabat doakoa da. Parte hartzen duen irakasleak ondorengo baldintzak bete beharko ditu:\nLehiaketako web orrira sartu (www.programaescolartupuedesser.es) eta izen-emate galdeketa bete.\nLehiaketako testu legalak onartzera bideratutako kutxatila markatu: Ohar Legala, Pribatasun Politika eta web orriaren Cookie Politika eta Oinarriak.\nIzen-ematea 900670201 doako telefonoaren bidez ere gauzatu ahal izango da, aipatutako testu legalak web orriaren bidez onartzea halabeharrezkoa izaten jarraituko du baina.\nIzen-emate prozesua amaitzerakoan, irakasle parte-hartzaile bakoitzak erabiltzaile bat eta pasahitz bat jasoko ditu bere eremu pribaturako sarrera edukitzeko (“Eremu Pribatua”).\nIrakasle bakoitzak ikasgela bat edo ugariren izen-ematea gauzatu ahalko du, haietako bakoitzak bere lana aurkeztuz, Lehiaketako parte-hartzea ikasgela bakoitzeko lan bakarrera mugatua dagoelarik.\nIzen-eman duen ikasgela bakoizak, parte-hartze kategoria edozein izanda ere, ondorengo bi (2) lan formatuekin parte hartu ahal izango du:\n1.1. Aukera: Ikasgelak kartel batekin parte hartu ahal izango du, beraien gaur egungo lau (4) erreferente femeninoak aurkeztuko dituena, beraien HISTORIARAKO EMAKUMEAK, XXI. Mendean bizi direnak edo bizi izan direnak, haietako bat gutxienez espainiarra izanik, eta ondorengo lau eremu bakoitzekoak:\n2.2. Aukera: Ikasgelak bideo batekin parte hartu ahal izango du, beraien gaur egungo lau (4) erreferente femeninoak aurkeztuko dituena, beraien HISTORIARAKO EMAKUMEAK, XXI. Mendean bizi direnak edo bizi izan direnak, haietako bat gutxienez espainiarra izanik, eta ondorengo lau eremu bakoitzekoak:\nAukeratutako formatua edozein izanda ere, irakasle parte-hartzaileak lana Eremu Pribatuaren bidez igo beharko du, eta kartelarekin edo bideoarekin batera, gehienez ere bi orrialdetako PDF fitxategi-dokumentu bat non lau (4) emkume hauek aukeratzeko arrazoiak haien garrantzia eta gizarteari egindako ekarpena deskribatzen diren, ez baita nahikoa famatuak izatearekin, gainera dokumentu honetan ere ikasgela parte-hartzaileak egindako lanadeskriba daiteke.\nGainera ikasleek eskura dituzten teknika guztiak erabiltzeko aukera izango dute, collage-a bezalako teknika tradizionalenetatik (itsaski eta guraizeen erabilerarekin), teknika berritzaileetaraino, irudiak eta bideoak tratatzea ahalbidetzen dien ordenagailurako programa bat erabiliz, esate baterako (Photoshop, on-line editoreak, etab.).\nTalde-ikasgelak ilustrazio edo collage tradizional bat egiteko kasuan, irakasleak hura eskaneatu edo lanaren argazki bat egin beharko du irakaslearen onlineko Eremu Pribatuaren bidez bidali ahal izateko, .jpg formatuan eta 2MBeko gehienezko pisuarekin. Kartela 140 karaktere gaindi ezin ditzakeen izenburu batekin batera aurkeztu beharko da, irakaslearen Eremu Pribatuan lanen igoerarako prestatutako esparruan.\nTalde-ikasgelak bideo bat egiten duen kasuan, irakasleak hura .mp4 formatuan dagoela eta minutu 1eko iraupena gainditzen ez duela ziurtatu beharko du, gainera ikasgelak egindako lana bertan azaldu ahalko delarik. Bideoak ezingo du ezaguterrazak diren adingabekoen irudirik izan. Bideo hau 140 karaktere gaindituko ez dituen izenburu batekin batera aurkeztuko da, irakaslearen Eremu Pribatuko lan igoerarako prestatutako esparruan.\nInongo kasutan eta inongo baldintzapean, MATTEL ez da Lehiaketara aurkeztutako lanen edukiaren arduraduna izango, soilik eta zuzenean parte-hartzaileei dagokien erantzukizuna dena, MATTELentzako erabateko indemnitatearekin.\nEstatuko Hezkuntza Zentro guztietako Zuzendari eta irakasleek Lehiaketaren webgunean, kartela edo bideoa lantzeko ikasgelan laguntza gisa erabilia izan ahalko den material didaktikoa (esparru bakoitzarekin harremana duena: politika, kultura, kirola eta zientzia) izango dute eskura.\nEpaimahaia gutxienez sei (6) kidez osaturik egongo da: Mattelen hiru (3) ordezkari eta komunikazio, genero berdintasun eta hezkuntza esparruetako hiru (3) aditu, bakoitzeko bana (aurrerantzean “Epaimahaia”).\nEpaimahaiak lan hoberenen lehen hautaketa bat egingo du eta ondoren bi (2) lan irabazleak aukeratuko ditu, A kategoriakoa (LH-ko 1., 2. eta 3. mailak) bata eta B kategoriakoa (LH-ko 4., 5. eta 6. mailak) bestea.\nEsparru bakoitzean aukeratuako emakumeek egungo gizartean duten oihartzun, nabarmengarritasun eta ekarpena.\nIkasleek lau (4) emakume hauek proposatzeko arrazoiaren argudioak.\nBideoaren edo kartelaren sorreran erabilitako teknika artistikoen originaltasuna, sormena eta kalitatea (umeen adina kontuan hartuz).\nBaliogabetzat hartu eta ondorioz Lehiaketatik kanpo geratuko dira Oinarri hauetan jasotako formatu zuzenetan proposatzen ez diren lanak, euskarriaren bateraezintasuna dela eta.\nBehin lan irabazlea aukeratuta, Lehiaketaren Web orrian argitaratua izango da (www.programaescolartupuedesser.es) 2020ko maiatzean.\nBi (2) ikasgela irabazle aukeratuko dira, kategoria bakoitzeko bat. Bakoitzak BOSTEHUN EUROTAN (500€) (BEZa barne) baloratuako taldearentzako jarduera batean datzan esperientzia bat jasoko du. Saria ezingo da diruagatik aldatu.\nEuskarri fisikoak eta lanei dagozkien eskubideak MATTELen jabetza izatera pasako dira, zeinak edozein unetan, aurkeztutako edozein lanen originala eskatu ahalko duen hura itzultzeko betebeharrik izan gabe.\nJabetza intelektualaren eskubideei dagokionez, parte-hartzaileek MATTELi 50 urtetako epean zehar, ez lurralde, ez materialezko mugarik gabe, eta hirugarrengoei ondarezko eskubide guztia edo partziala lagatzeko eskubidearekin, erreprodukzio eskubideak, paperezko euskarrian eta Interneten argitaratzeko eskubideak, finkatze, konpilazio, komunikazio publikoa, eta sortutako lanen gaineko esplotaziorako eskubide guztiak lagatuko dizkiote.\nMATTELek lan irabazlea askatasun osoz prozesatu, egokitu, eraldatu eta zuzentzeko eskubidea gordetzen du Lehiaketaren eta haren emaitzen promozio eta hedapen beharrei egokitzeko helburuarekin.\nEuropako Parlamentuaren eta Kontseiluaren 2016/679 (EB) Erregelamendua, 2016ko apirilaren 27koa, izaera pertsonaleko datuen Babesaren ingurukoaren arabera eta 3/2018 (N) Lege Organikoa, abenduaren 5ekoa, Datu Pertsonalak Babesteari eta eskubide digitalak bermatzeari buruzkoaren arabera, irakasleei haien datuak MATTEL ESPAÑA, S.A. (Aribau kalea, 200, 9. solairua, 08036 Bartzelona helbidea duenak) Lehiketa honek ordezkatzen dituen ikasgelen parte-hartzea kudeatzeko helburuarekin soilik tratatuak izango direla jakinarazten zaie.\nLehiaketa hontako parte-hartzaileek erraztutako informazioaren hartzailea MATTEL da, datu pertsonalak ez direlarik inongo hirugarrengori lagatuko, Lehiaketaren gauzatze egokirako eta sarien bidalketarako haren izenean jardungo duten agente kolaboratzaileei izan ezik.\nMATTELek tratatuko duen parte-hartzailearen informazio pertsonala haren izen-abizenak, ordezkatzen dituen/dituzten Hezkuntza Zentroa/k eta ikasgela/k, email helbidea eta, erabiltzailearen pribatasunaren inguruko akordioaren arabera, Lehiaketaren unean parte-hartzaileek erraztutako informazio guztia izango da. Era berean, MATTELek parte-hartzaileei informazio gehiago eskatu ahalko die, esaterako, helbide osoa, telefono zenbakia, identifikazio pertsonaleko zenbakia eta Lehiaketan parte-hartze zuzena ziurtatzeko beharrezko duen beste edozein informazio, ikasgela irabazlearen ordezkari gisa sariaren igorpen eta onarpena barne. Lehiaketako parte-hartzaileek MATTELi gerora eskatu eta erraztutako informazio guztia egiazkoa eta zehatza izango dela ziurtatzen diote.\nMATTELek irakasle parte-hartzaileen datuak Lehiaketan haien parte-hartze zuzena ziurtatu ahal izateko eta ordezkatutako ikasgela/k irabazle suertatuez gero beraiekin kontaktuan jarri ahal izateko beharrezko izango den denboran zehar gordeko ditu.\nBeraien datuak errazten dituzten pertsonek, zeinek adin nagusikoak direla ziurtatzen duten, zuzentze, ezabatze, mugatze, eramangarritasun eta aurkakotza eskubideak baliatu ahal izango ditu, idatzizko komunikazio bat MATTEL ESPAÑA, S.A., Aribau Kalea, 200 zkia., 10. solairua, 08036 Bartzelona, helbidera bidaliz.\nMATTELek parte-hartzaileek erraztutako informazio pertsonalaren osotasuna, eskuragarritasuna eta konfidentzialtasuna kontrolatu eta mantentzeko beharrezko neurri tekniko eta antolakuntzazkoak inplementatuak dituela bermatzen du.\nMATTELek honako Oinarrietan, haien mekanikari eta sariari dagokionez, eraldaketak egiteko edo eranskinak gehitzeko eskubidea gordetzen du, beti ere aldaketa horiek justifikatuak badaude eta parte-hartzaileei kalte egiten ez badiete, Lehiaketaren baliozko epean egiten diren bitartean eta behar bezala igorriak diren bitartean.\nMATTEL ez da erantzule izango ezustekoz edo ezinbesteko kasuagatik, Lehiaketa ezingo balitz zehaztutako honako Oinarrietan jasotako bere ebazpenetan aurrera eraman, MATTELentzat inongo betebeharrik suposatu gabe. Halako kasuan, MATTELek Lehiaketaren hasierako hedapenerako erabilitako bide berdinaren bitartez mekanika berri bat argitaratzea erabaki dezake edo berbera deuseztatzea, ez duelarik MATTELentzako inolako erantzukizunik suposatuko. Era berean, MATTEL ez da Webgurearen funtzionamendu okerraren erantzule izango.\nHonako Oinarrien edozein aurreikuspen erabat edo partzialki baliogabea edo efekturik gabea deklaratuko balitz, deuseztasun edo eragingabetasun horrek soilik baliogabea edo efekturik gabea suertatutako xedapenari edo berberaren zatiari eragingo dio, gainerako guztia mantenduz eta xedapen hori edo kaltetutako berberaren zatia ezarri gabetzat hartuz, ez bada honako Oinarrientzat ezinbestekoa izateagatik hauei osotasunez eragiten diela.\nHonako Oinarriak Espainiako legeriaren arabera interpretatu eta beteko dira. Oinarrien existentzia, sarrera, erabilera edo edukiak eragindako edozein auzigaitarako, irakasleak eta MATTELek espreski legokiekeen beste edozein foruri uko egiten diote, Bartzelonako Epaitegi eta Auzitegien jurisdikzio eta konpetentzia esklusiboaren menpe geratuz.\nLehiaketaren oinarriak | Pribatasun politika | Terminoak eta baldintzak | Ohar Legala | Harremana\n© 2020 Mattel. Eskubide guztiak erreserbatuta.


Raul Garcia: «Ondo defendatzea ez dago baloratuta» | Kirola | Berria\nRaul Garcia. Athleticeko jokalaria\n«Ondo defendatzea ez dago baloratuta»\nRaul Garciak bosgarren denboraldia du Athleticen, eta gustura dago. Gaizka Garitano egiten ari den lana goraipatu du, eta taldea merezitako lekuan dagoela adierazi.\nAthleticek duen jokalari erabakigarrienetako bat baino zerbait gehiago da egun Raul Garcia (Iruñea, 1986). Gaizka Garitanoren taldearen zutabe nagusietako bat da erdilaria. Nortasun eta konpromiso handiko futbolaria da, eta eguneroko lanari garrantzi handia ematen dio. Ispilua da taldekideentzat.\nEspainiako Kopan Elx egokitu zaizue final-hamaseirenetan. Asteazkenean jokatuko duzue haren aurka. Gustura zaudete?\nElx talde ona da, baina Lehen Mailako talde bat egokitzeko aukera zegoela kontuan hartuta, ontzat ematen dut zozketa.\nLehen Mailako taldeak egiten duenaren esku daude gisa honetako lehiak?\nBi taldeok gurea ematen badugu, guk irabazi beharko genuke. Maila bat gorago ari gara. Baina ezin dugu kontrarioa gutxietsi. Aurreko bi kanporaketetan bezala zelairatu behar gara Elxen kontrako norgehiagokan.\nAthleticentzat Kopa irabaztea da gabarra ibaian gora ateratzeko aukera bakarra. Hori horrela dela jakitea ardura edo motibazioa da zuentzat?\nFutbolari guztion nahia da txapelketa bat edo beste irabaztea. Egun, Kopak ematen digu gabarra ateratzeko aukera gehien. Argi daukagu gaitza izango dela, baina taldea irabazteko ari da lanean.\nGabarraz asko hitz egin dizute?\nAthleticera etorri aurretik ere banuen gabarraren berri. Noizean behin kontatzen dizkidate gabarraren gaineko kontuak, bai.\nKopakoaren aurretik, ligako bigarren itzuliko lehen partida izango duzue Celtaren kontra. Zu kolpe bat hartuta erretiratu egin zinen asteazkeneko lan saiotik. Bestalde, gripeak eta abarrek gogor jo dute taldea. Nola zaudete?\nNeurriak hartu ditugu. Taldean bakarrik ez, inguruan ere gogor jo du gripeak. Jokalari bat gaixotzen denean etxera bidaltzen dute lehenbailehen, baina sarri ez da garaiz jakiten ondoezik dagoela, eta ohikoa da gaixotasuna zabaltzea.\nJokalariek gutxitan uzten duzue neurketa bat jokatu barik horrelako kontuengatik.\nZaindu egiten gara: ondo elikatzen gara, arlo fisikoa asko lantzen dugu... Baina, era berean, ez da komeni ahaztea sarri jokatzen dugula minez. Egunero daukagu zerbait. Sukarrarekin gertatzen da astebetean osatu beharreko gaixotasunari bi edo hiru egunean ematen diogula buelta.\nGaixotasunak aipatzen hasita, zuk bihotzeko arazo bat izan zenuen. Ahaztu al duzu?\nLasai nago. Ebakuntza egin zidaten arazoa konpontzeko. Ebakuntzak ez du erabat bermatzen gaitza berriz agertuko ez denik, baina ez nago arduratuta. Gaitzaren berri izan nuenean, psikologikoki eragin zidan. Izan ere, ezin genuen kontrolatu. Hala ere, nire jokoan ez du eraginik izan. Egun kontrolpean daukagu. Ondo nago.\nZure kirol ibilbidea arriskuan ikusi zenuen?\nHorrelako arazo bati aurre egiteko orduan, garrantzi handia dauka une horretan duzun egoerak. 20 urterekin izan banu, kezka sortuko zidan futbola utzi behar izateko arriskuan egoteak. Arriskuak hartuta jarraitzeko aukera eskainiko balidate adin horrekin, segitu egingo nuke. Egun, bestelakoak dira kontuak. Familiari garrantzi handia ematen diot. Ibilbide luzea egin dut futbolean. Futbola eta kirola nire pasioa dira, baina gauza garrantzitsuagoak daude.\nAthleticen bosgarren denboraldia ari zara osatzen. Gozatzen ari zara esperientziaz?\nBai. Klub berezia da, ezberdina. Jokalari gutxik dugu horrelako esperientzia bat bizitzeko aukera. Athleticek fitxatu ninduenetik, azkar egokitzen ahalegindu nintzen. Bai ni, eta bai nire familia asko ari gara gozatzen.\nAthleticeko jarraitzaileak oso pozik daude zurekin. Zu zeu gustura zaude erakusten ari zaren mailarekin?\nEz naiz balorazioak egitearen oso zale. Ez naiz estatistikei begira egoten. Nahiago dut aurrera egin. Hala ere, uste dut oso urte onak izan direla. Jokatzeko eraz gain, golak sartu ditut, gola sartzeko paseak eman ditut, eta harmailatik ikusten ez diren beste arlo batzuetan ere lagundu dut.\nKapitainaren besokoarekin ere behin baino gehiagotan aritu zara. Ziurrenik, kanpotik ikusten ez diren kontu horiengatik eman dizute ardura hori. Taldean pisua daukazu.\nBeti izan dut gustuko taldean pisua izatea. Izaera kontua da.Uste dut jokalari langilea eta zorrotza naizela. Horretan ahalegintzen naiz. Futbolean, asteburuko partidan gertatzen dena baino ez da ikusten, baina aurrez aste osoa aritzen gara lehiak prestatzen. Gauza asko eta garrantzitsuak egin behar izaten ditugu.\nGoi mailako futbolean luzaroan jarraituko duzula uste duzu?\nEz dut horretan pentsatu. Kirol ibilbidea ahal dudan guztia luzatzeko ari naiz beharrean. Nire esku dagoen guztia egiten dut sasoiari eusteko. Elikadura, prestakuntza, osatzea... zaintzen ditut. Lehiakor izaten laguntzen didate, eta ezinbestekoa da kirol ibilbidea luzatzeko.\nArlo guztiei esker, jokalarien kirol ibilbideek dezente irauten dute egun. Gauzak asko aldatu dira urte gutxian, ezta?\nIkerketari esker, asko aurreratu dugu arlo guztietan. Egiten dugun lana hobeto ulertzen, eta behar horri etekina ateratzen lagundu digute. Futbolak inbertsio handia egin du ikerketan, eta horrek, besteak beste, jokalarion kirol ibilbidea luzatzeko aukera eman du.\nEntrenatzaile sena daukazu?\nFutbola oso gustuko dut. Egun entrenatzaileetatik ikasteko sasoian nago, eta ez teknikari lanetan aritzeko. Ez dakit etorkizunean zer egingo dudan.\nTaldeari dagokionez, Gaizka Garitanok taldearen ardura hartu arte emaitzek ez zuten lagundu. Gauzak aldatu egin direla dirudi.\nFutbolari baten kirol ibilbidea edozein pertsonaren bizitzaren antzekoa da: gorabeherak daude. Batzuetan gauzak oso ondo ateratzen dira, eta goian gaude; handik denbora gutxira, berriz, okertu egiten dira kontuak, eta zulora erortzen gara. Garai latzetan ikasi eta hobetu egin behar da. Gaizka [Garitano] iritsi zen arte ez genbiltzan fin, baina aurreko bolada txarrak lagundu egingo zuen egun lortzen ari garen emaitzak eskuratzeko.\nZortzigarren postuan ekingo diozue bigarren itzuliari. Ligak duen maila aintzat hartuta, dagokion postuan dago taldea?\nFutbola lehiakorragoa da urtetik urtera. Dirua dago, eta klubek inbertsio handiak egiten dituzte. Ondorioz, hobetu egin dute. Guk gure filosofiari eusten diogu onenen artean jarraitzeko. Hori da, hain zuzen ere, gure indarra. Klub batzuek ia talde osoa aldatzen dute emaitzak eskuratu ahal izateko. Egiten ari garena baloratu behar da. Talde ona daukagu, eta Europara sailkatzeko borrokan gaude. Taldea egon behar den postuan dago. Sasoi ona eginez gero, saria lor dezakegu.\nGaizka Garitanok ez dauka izen handia, baina taldeari daukan guztia ari zaio ateratzen.\nGaizka ezbaian jartzen duena ez dabil ondo. Athleticen ardura hartu zuenetik taldeak lortu duena begi bistakoa da. Jarraitzaileei asko edo gutxi gustatuko zaie proposatzen duena, baina ematen dioten balioa baino askoz handiagoa dauka.\nAthletic talde lehiakorra dela, baina haren jokatzeko era ez dela erakargarria entzuten da aspalditik. Zein iritzi duzu?\nEz da denborarik galdu behar zaleak konbentzitzen ahalegintzen. Bakoitzak bere iritzia dauka, eta kito. Hori bai, urtero daude taldeak ustez oso ondo jokatzen dutenak baina hamargarren postutik atzera amaitzen dutenak. Futbolean azken emaitzak balio du. Jokalariei euren onena erakusteko jokamoldea balekoa da beti.\nCelta izan daiteke izena izana baino gehiago duen taldeetako bat. Ikusmin handia sortu du, baina larri dabil.\nNik ez dut Celtaren jokatzeko era ezbaian jarriko. Baloia ondo jokatzen du, hedabideetan bolo-bolo dabil, baina sailkapenean zuloan dago. Talde bakoitzak bereari begiratu behar dio. Irabazteko balio dion bidea aurkitu behar du.\nTalde lehiakor batean jokatzeak lagundu egiten dio jokalariari bere onena erakusteko?\nDuda barik. Futbolean ondo defendatzea ez dago baloratuta. Baina talde indartsu eta lehiakor baten oinarria fidagarria izatea da. Ezinbestekoa.\nEntrenatzaileak sarri esaten du Athletic gol sen gutxi duen taldea dela.\nAthleticen zikloak daude. Harrobiak ematen duenaren araberakoa da. Akaso egungo taldeak duen gabezia bakarra da. Hala ere, gauzak ondo ari gara egiten.\nErnesto Valverde kargutik kendu berri du Bartzelonak, azken bi ligak irabazi eta lider izanda. Zein hausnarketa egiten duzu?\nEgungo futbola islatzen duten erabakiak dira, gizartearen isla. Konpromisoa, errespetua eta pazientzia galdu dira. Entrenatzailea kentzea kirolaren barruan sartu behar da, baina Ernesto bota dutenen aldetik egoera kudeatzeko gaitasun falta ikusi dut.


Tanzaniako paradisua, Ngorongoro - ZientziaEus\nTanzaniako paradisua, Ngorongoro\nBasapiztiekin liluratuta dauden bidaiariek Afrikako kontinentea dute jomuga gustukoena, eta Tanzania nahitaezko herrialdea da natura bizi-bizirik sentitzeko eta gozatzeko. Bertako paraje natural garrantzitsuenetako bat Ngorongoro Kontserbazio Gunea da. 8.300 km 2 -ko azalera du, Gipuzkoaren hedadura halako lau, eta Arusha eskualdean dago, herrialdeko iparraldean.\nGune babestu horren bihotza Ngorongoro kraterra da. 20 km-ko diametroa du, eta Tanzaniako paradisua deitzen diote. Sumendia duela milaka urte itzali zen eta, orain, haren kraterraren barnealdea basanimalien erreserba oso garrantzitsua da: Afrika kontinente osoko faunaren lagin bizia da: zebrak, gazelak, elefanteak, antilopeak, flamenko arrosak, lehoiak... Kalkulatzen da krater osoan 25.000 ugaztun eta hegazti inguru bizi direla.\nGaur egun, gune babestu horretan bizi ahal izateko baimena duten pertsona bakarrak masaiak dira. Sumendiaren oinarrian bizi dira. Euren tunika gorri dotorea eta marfilezko lepokoak jantzita, sabanako lautadan aritzen dira ganadua larratzen, beti prest bidaiariari irribarrea eskaintzeko.


Irekia Eusko Jaurlaritza - Gobierno Vasco :: Espainiako Gobernuak eta Eusko Jaurlaritzak energia-alorreko interes komuneko teknologia-proiektuetan lankidetzan aritzea adostu dute\nEspainiako Gobernuak eta Eusko Jaurlaritzak…\n\nEspainiako Gobernuak eta Eusko Jaurlaritzak energia-alorreko interes komuneko teknologia-proiektuetan lankidetzan aritzea adostu dute Iturria: Irekia\n\nCristina Garmendia ministroak eta Bernabé Unda sailburuak hiru hitzarmenen edukia aurkeztu dute\nEEEk eta CIEMAT zentroak lankidetza-esparru bat ezarri dute eta energia metatzeko I+Gko lehen proiektuan zehaztu dute lankidetza-esparru hori; adierazitako proiektuak energiGUNE Ikerketa Kooperatiboko Zentroa (CIC) hartuko du barnean\nEspainiako Gobernuak eta Eusko Jaurlaritzak energia-alorreko interes komuneko teknologia-proiektuetan lankidetzan aritzeko sinatu dituzten hiru hitzarmen aurkeztu dituzte gaur. Prentsaurrekoan Zientzia eta Berrikuntzako ministro Cristina Garmendia, Industria, Berrikuntza, Merkataritza eta Turismoko sailburu Bernabé Unda egon dira, eta hiru hitzarmen horien edukia agertu dute: horietako bat, Energia, Ingurumen eta Teknologiako Ikerketen Zentroaren (CIEMAT) eta Energiaren Euskal Erakundearen (EEE) artean, beste bat, CIEMATen eta energiGUNE Ikerketa Kooperatiboko Zentroaren (CIC) artean, eta bestea, azkenik, Ministerioaren eta Finantzen Euskal Institutuaren artean, Teknologia Parkeen Sareko zientzia- eta teknologia-azpiegiturak garatzeko eta trakzio-enpresetan berrikuntza sustatzeko.\nEEEren eta CIEMATen arteko akordioa lankidetzarako esparru-hitzarmen bat da, bi alderdiek interes komunetan lankidetzan aritzeko esparru juridikoa ezartzeko duten interesa jasotzen duena. Horren termino zehatzak finkatzeaz gain, proiektu horiek batera identifikatuko diren sektoreak eta arloak espezifikatzen dira. Zehazki, energia-alorreko arlo jakin batzuk identifikatzen dira, lankidetza-proiektuak sustatzerakoan lehentasunezko alor gisa. Hona hemen lehentasunezko arlo horiek:\nEdozein jatorritako energia metatzeko sistemak (energia termikoa, elektrokimikoa, elektrikoa edota mekanikoa).\nCIEMAT Estatuko Administrazioaren barruko ikerketa-erakunde publikoa da, Zientzia eta Berrikuntzako Ministerioari atxikita dagoena, eta energia- eta ingurumen-alorretan ikerketako eta teknologia-garapeneko proiektuak garatzen dituena, baita abangoardiako askotariko teknologietan eta oinarrizko hainbat ikerketa-arlotan ere. CIEMATeko giza taldea 1.200 pertsona inguruk osatzen dute, eta horietako % 47 unibertsitateko tituludunak dira.\nLankidetza-hitzarmen orokor horren zuzeneko ondorio gisa, CIEMATek eta energiGUNE Ikerketa Kooperatiboko Zentroak (CIC) sinatutako hitzarmen espezifiko baten lehen aplikazioa egin da jada. Akordio horretan CIEMATen eta energiGUNE Ikerketa Kooperatiboko Zentroaren (CIC) arteko lankidetza arautzeko oinarriak ezartzen dira, energia metatzearen arloko -zehazki, tenperatura altuko energia termikoa gailu eketrokimikoetan ziklo termokimikoen bitartez metatzeari buruzko- ikerketa-proiektuak gauzatzeari dagokionez, eta baita ikertzaileak prestatzeari dagokionez ere. Bideratutako oinarrizko edukia du egingo den ikerketak, energia metatzearen esparruan produktuak eta kontzeptuak garatzeko xedez, epe ertain eta luzean merkatuan aplika daitezkeen produktu eta kontzeptuak, hain zuzen.\nArabako Teknologia Parkean kokatutako EnergiGUNE Ikerketa Kooperatiboko Zentroari (CIC) dagokionez, energia-alorreko I+G indartzeko Eusko Jaurlaritza egiten ari den ahaleginen esparruaren barruko asmo handiko apustuetako bat dugu. Haren jardun-alorrak energia elektrikoa (bateriak, superkondentsadoreak eta bestelako gailuak) nahiz termikoa (gatz urtuak edota egoera-aldaketako materialak) metatzean oinarritzen dira. EnergiGUNE Ikerketa Kooperatiboko Zentroari (CIC) dagokionez, berriz, energia-esparruarekin lotutako kimika-, fisika- eta material-zientzien alorrean jakintza zientifiko eta teknologikoak sortzeko oinarrizko xedea duen fundazioa dugu. EnergiGUNE Zentroko patroiak egoitza Euskal Autonomia Erkidegoan duten erakunde publiko eta pribatuak dira (administrazioak, enpresak, ikerketa-zentroak, eta abar), eta proiektuari hainbat ekarpen egiten dizkiote, hala nola sendotasuna, ikuspegi globala eta energia-munduaren benetako premietarako hurbilketa.\nEusko Jaurlaritzaren Industria, Berrikuntza, Merkataritza eta Turismo Sailak energia-sektorea sustatzearen alde (izan ere, lehentasunezko sektoreetako bat da, teknologia- eta industria-garapenerako ahalmen handia duelako) egindako apustu irmoaren esparrukoak dira sinatutako hitzarmen horiek. Horri dagokionez, EEEk, Sailaren energia-agentzia gisa, proiektuak dinamizatzeko eta identifikatutako jardun-arloetan lankidetza-aliantzak eta -akordioak sustatzeko ardura dauka.\nCristina Garmendia eta Bernabé Unda


Bazkideak - Miss to Hit\nDeustuk bikaintasun akademikoan eta gizarte erantzukizunean sendo oinarritutako misioa eta hezteko helburua du. Halaxe islatzen da ikasteko metodo berritzaileekin duen konpromisoan. +info\nNEMO Zientziaren museoa\nNEMOren misioa da zientzia eta teknologia jendearengana hurbiltzea era interaktibo eta irisgarrian museoan bertan, eskoletan, herrialde osoko ekitaldietan, baita linean ere. +info\nItaliako Ikerketaren Kontseilu Nazionaleko Biometeorologia Institutuak hainbat ikerrarlo jorratzen ditu diziplina ugariko ikuspegitik; esaterako, ingurumenaren monitorizazioa edo nekazaritza jasangarria. +info\n1000 ikasle eta 70 irakasle dituen zentro honetara, maila sozioekonomiko desberdinetako familietako neska-mutilak joaten dira. +info\nIdeia eta esperimentuen esplorazioa eta sorkuntza eta horiek gauzatzea hartzen ditugu ardatz. Sarea da gure lehenengo teknologia eta gure enpresa kultura sortzaileetan, artean, hezkuntzan eta Interneten oinarritzen da. +info\nTwente-ko Unibertsitatea teknologiako unibertsitate ertaina da. Teknologia Instrukzionaleko Saila Jokabidearen, Administrazioaren eta Gizarte Zientzien Fakultatearen atal bat da. +info\n“La Caixa” fundazioa irabazi asmorik gabeko erakundea da, pertsonen eta gizartearen garapenean laguntzeko helburua duena eta nazioarte mailan liderra dena. +info


Salbuespena: Ibilgailuen zergan ahalmen urriko pertsonentzat\nIbilgailuen gaineko zergan salbuetsia izatea ahalmen urria duten pertsonek gidatutako ibilgailuentzat edo ahalmen urria duten pertsonek, ez beste inork, erabiliko dituzten ibilgailuentzat.\nAhalmen urriko pertsonen izenean matrikulatuta dauden ibilgailuentzat. Ibilgailuen Araudi Orokorreko II eranskineko A letran jasotzen diren kasuak (abenduaren 23ko 2822/1998 Errege Dekretua)\nMinusbalia duten pertsonek. %65eko minusbalia maila edo handiagoa duen pertsona bat, guraso ahala, tutoretza edo kuradoretza dela-eta, bere kargura duela egiaztatzen duen pertsonek ere.\n1.- Minusbaliatuen izenean matrikulatu ibilgailuak, beraiek soilik erabiltzeko. Minusbaliotasun maila:\nMinusbaliotasun maila %65ekoa edo handiagoa izatea.\nMinusbaliotasun maila %33koa edo handiagoa eta %65 baino txikiagoa izatea eta mugikortasun murriztuko egoeran egotea, hau da: abenduaren 23ko 1971/1999 Errege Dekretuko eranskinean jasotzen den A, B edo C kalifikazioa izatea, edo baremo horren D, E, F, G edo H letretan 7 puntu edo gehiago izatea.\n2.- Ibilgailuak 14 zaldi fiskal baino gutxiago izatea, edo gehiago baldin eta ibilgailua egokituta dagoela gurpildun aulkiarekin erabiltzeko.\n3.- Andoainen erroldaturik egotea.\n4.- Salbuespena ibilgailu batentzat izango da.\nE508 Salbuespen eskaera: ezinduentzat ibilgailuen zergan\nE508 Zinpeko aitorpena: salbuespena ezinduentzat ibilgailuen zergan\nMinusbalioa duen pertsonaren Nortasun Agiria (gidariarena ere ibilgailua minusbaliatuaren garraiorako erabiltzen bada).\nErrenta eta Ordainarazpenen Arduradunaren txosten teknikoa.\nAlkatetzaren Ebazpena eta jakinarazpena\nOndorioak: Salbuespenak eskaera egiten den dataren hurrengo zergalditik aurrera izango dute eragina. Hala ere, matrikulazio berriko ibilgailuek 2 hilabeteko epea izango dute salbuespena eskatzeko.\nEskaera aurkezteko epea: Ez dago eperik, matrikulazio berriko ibilgailuentzat ezik Trafiko Buruzagitzan alta ematen denetik 2 hilabeteko epea izango baitute.


Euskara, jalgi hadi pantailara! | EA - Eusko Alkartasuna\nHasiera » Albisteak » Euskara, jalgi hadi pantailara!\nEspainiar estatuko aurrekontuen negoziaketaren harira, hizkuntza -hizkuntzak- politikaren erdigunean kokaturik iritsi zaigu Euskararen Nazioarteko Eguna. Madrilgo Gobernuak behar dituen botoen jabe EH Bilduk eta Esquerrak euskararen eta katalanaren aldarrikapen aktiboa egin dugu negoziaketetan, hizkuntzak nazio eraikuntzan duen garrantzia azpimarratuz.\nETB 3 Nafarroa osoan piztu ahal izango da datorren urtea amaitu baino lehen, EH Bildu eta espainiar Gobernuaren arteko negoziaketari esker, eta horrek independentismoarentzat hizkuntza noraino den garrantzitsua erakusten du. Horixe bera erakusten du ere akordio honek piztu duen haserreak.\nHaurrak dira gizartearen etorkizuna, baita euskararen etorkizuna ere. Horregatik da horren iraultzailea (edo horren arriskutsua, nondik begiratzen den) umeei euskara eskura jartzea. Hare gehiago eremu ez formaletan -eskola eta, oro har, hezkuntza sistematik at- eskura jartzen bazaie. Euskara aisialdirako tresna ere badela ikusi eta ikasiko dute umeek. Bereziki garrantzitsua da hori inguru erdaldunetan bizi diren haurren kasuan, zaila izaten delako euskaraz aritzeko aukera izatea, baita eskolan ere, eta hare gehiago aisialdian.\nEuskara, eta katalana, museoan gordetzeko apustua egiten dutenek zalapartaka dabiltza lingua navarrorum hutsez emititzen duen katea Nafarroan ikusteko aukera izateagatik. Horien aiton-amonak barre inozoak egiten zituzten ETBn lehen aldiz western-ak euskaraz ikusi eta indioak Aitorren hizkuntz zaharrean entzuteagatik, gazteleraz egitea naturala balitz bezala. Gutxi aldatu dute mentalitatea ordutik.\nZeinen iraultzailea izan daitekeen haurrek Doraemon euskaraz entzun ahal izatea edo neguko igande arratsaldean Netflixen serie bat katalanez ikusi ahal izatea, etorkizuneko euskal hiztunen testuingurua indartzen badu. Eta, Madrilgo Gobernuaren sentsibilitate aldaketa bat, txikia eta komenientziagatik izan arren, erakusten badu.


Azken ordura arte zalantzan egon nintzan Candanchuko lasterketa honetara jun edo ez. Antolatzen dabenak lagunak dira, eta lasterketa ere oso politxa in izan dabe. Aurreko urtietan astesantu bueltan izan danez, kanpuan harrapatu izan nau eta aurtenguan itxeko gogua baneukan\nBaina aurtenguan Espainiako koparako puntuagarrixa jarri dabe, eta horrek atzera botatzen ninduan. Are gehiago, Espainiakua eta Euskal Herrikua batera jarritxa!!\nHurrengo bi astetan Izabako memoriala eta Altitoy izanda, txispa pixkat hartzeko ondo etortzen jataz karrerak, eta izena emateko azken egunian apuntatu nintzan, azkenian.\nEnrike ere jun bihar zala, eta bixok jun ginan mano a mano, Kali berri batian jutiak daukan luxu guztixakin!!! Mertzi Kike!!!\nMeteo aldakorra, Domekan formigal elurretan agurtu ondoren, astian zihar elurra eta eurixa nahasten ziran berriz, eta ez zauan klaru zer urtengo zan zapatu eta domekarako.\nCSAkuek sekulako lanak hartu zitxuen aurreko astetan lasterketa prestatzen.\nZapatuko ibilbidiak ez zeukan misterio gehixegirik. Pista grandeko kafeteriatik urten eta Tortiellaseko pasotik Tucako telesilla gainian bukatzia zan asmua.\nDomekan berriz sekulako ibilbide politxa prestatu zaben: Behetik hasi, eta Javitxura allau, ertz bat egin ostian Rinconadatik bajau, ondoren berriz ere Tobazora igo Carabinerosetik, eta Rioseta ingururuntz bajau, hortik telesilla eta arrastrien ostetik Tucara ixo, Aspeko edo tortiellaseko zirkora bajau, Aisako lepora ixo, berriz ere Aspeko zirkora, Tucako gaina in, zapatillako tubora allatzen dan tortiellasko ertza egin, eta Zapatillako tubo apoteosiko, arranditsu, ospetsu, izugarri eta ikaragarria bajatu ondoren helmugara.\nHorrela irakurrita nahiko lio ematen dau, baina 1700m inguruko lasterketa zan. Ikusgarrixa edozein kasutan, Candanchuk eskaintzen daban aukera sekulakua da horrelako ibilbide alpinuak egiteko. Zeozergatik esaten dot beti neretzat Candanchu dala eskiko pista onenetarikua!!\nZapatillako tubo ezkerrian lau lagun lanian\nErtz guztiak sokekin jarri, palakin bidia egin eta beste hainbat lan egin ostian, iritsi zan astebukaera, eguraldixa exkaxtu, eurixa bota behean eta dana pikutara jungo zala pentsatu genduan gehixenok\nZapatillako hodira sartzen dan ertza prestatzen\nHauek ez dira segituan atzera botatzen, eta zapatuan kronoa aurreratu zaben eguraldi hobiagua edukitzeko, eta justu kronua bukatutakuan hasi zan eurixa. Halere, ostiraleko eurixak elur asko kendu zuan, eta Tortiellasko telesillatik eman zan hasera, pista zuzen zuzenian gora.\nMikel Besga Tucara iristen zauan, eta berak ataratako argazki dotore hauetan agertzen naiz, Iokin Garai makina honen atzetik. Bera txistua jotzen, ni gantxuakin ezin gehixo!\nHelmugan Jokin nere zain egon zan, eta elkarrekin sartu ginan, baina neri berari baino denbora hobia eman zidaten. Kiliani eta neri bakarrik pasatzen jakuz halako gauzak, kar kar kar\nZapatu gabian elurra bota bihar zuala aurrikusitxa zauan. Guk bada ezpada zapatillako tubua bajatzeko aprobetxatu genduan, domekan ez zakigun zer pasauko zan eta!\nDomekako irteera berandutxo jarri zaben, 10:30. Bezperako Breafingean abixatu ziguten pare bat aldaketa egongo zirala, eta Zapatillako tubua ez zala lasterketan bajauko. Aisako lepora ere ez zala ixoko, baina gainontzeko ibilbidia printzipioz mantenduko zala.\nGabian elur pixkat bota zuan, baina gehixegi ere ez, behean 10zm inguru. Aterri zauan jaiki ginanian, baina irteera ordurako hasi zan elurra botaala\nUrten aurretik abixatu ziguten beste zati bat mozten zala, eta haiziak asko ematen bazaban, azkenengo ertza ere kenduko ote zaben abixatuko zigutela lasterketan zihar.\nPanoramix honekin eman zan irteera.\nTobazotik Tucaruntz pasatzen\nLehenengo igoera luzian ondoren, Tucatik Tortiellaseko ibonera bajau bihar ginan. Lehenengo jeitsiera honetan, elur berrixak azpixan zaozen elur bola gogorrak tapatu zitxuan, eta sustilloren bat eduki nuan bolaren bati ematian.\nEzkerrera begiratu, eta bat geldik ikusi nuan. Gerturatu eta MikelNa zala ikusi nuan. Ia ondo zauan galdetu nion. Eskixa galdu zuala esan zidan, eta hankan mina zeukala, baina aurrera segitzeko.\nBeheko kontrolera jun nintzan, honen berri eman niuen eta lasterketakin segitxu naban.\nOndoren esan zidaten orkatillan hausturatxoren bat zeukala. Iluntzian deitu nion, eta orkatillan fisuria in zuala, baina gogorrena, goiko kontrolera ixo zala. Motorra zain egon arren, handik urten orduko hotzak akatzen zaola, dardarka, eta kostau jakola tenperaturara bueltatzen.\nZer pentsatu eman zidan horrek. Monuekin juten gera, eta plastikozko txaketa eta prakak motxilan eramaten ditxugu eta baita manta termikua ere. Martxan gaozen bitxartian primeran, baina domekan bezela, hotza itxen dabanian, zeropeko tenperaturak, haizia eta elurra botaala, gorputzeko berua segituan juten jatzu. Pistetan bertan erreskatatu arren, seguruenik hipotermia puntu batekin allau zala Mikel behera.\nLasterketak mendixan itxia gustatzen jakuz, pistetatik urruti ahal bada hobe, eta eguraldi txarrakin lasterketa mozten badigute, kexatzen gera, eta antolatzailiak presionatzen ditxugu hori ez itxeko. Nik uste ez gerala kontziente gure bizitza jokuan jartzen dogunik!\nHor izan biharrian, Tortiellaseko zirkuan pasau izan bazan, hara helikopterua ez zauan sartzerik, elurretako motorra ere ez. Zer gertatuko zan holako eguraldixakin?\n2013ko Vall Fosca etorri jatan burura. Larizekin bikote itxera jun nintzan. Sekulako hotzak (-10º inguruan) eta haizia zaozen aurrikusita lasterketa egunian. Karolo zanak Nafarruako selekziuan ardura zaukan orduan. Gaztieri esan ziuen danek zaukela lumazko txaketa bat selekziuak erregalauta, eta danek eraman bihar zabela motxilan. Pisuak ez zuala ardura. Inori zeozer pasau ezkero, pare bat lumazko txaketakin ondo babestuta egongo ziala reskatekuak etorri arte. Azkenian lasterketa bertan behera geratu zan, baina horrelako irakaspenak ze garrantzitsuak diran!\nOndoren pentsatzen egon nintzan zer hobetu ahal nuan Mikelekin egon nintzanian, eta konklusiua garbixa, ebakuatu arte Mikelekin egon bihar nintzan! Eskerrik asko ikasgaixagatik, Mikel, eta EUTSI GOIXARI!!! Laister haiz berriz gerria ematen!!!\nAurrera jarraitxu nuanez, Tortiellaseko edo Aspeko zirkora bajatzeko tubo elegante hau jarri ziguten, Nabarroseko tubua. Mikel Besgan argazki honek dana esaten dau!!! Elur jausi berrixakin elegante zauan, haizetik babestutako leku gutxienetarikua zan\nLasterkari bat Nabarroseko tubua hasten\nZirkotik berriz ere Tucaruntz ateratzen ginan, eta han ere Mikel kamariakin. Oinguan book elegantia egin zidan!!\nFokak kendu eta tortiellasetik barrena bajau ginan irteera izan zan lekura arte, fondoko pisten sarrera onduan. Lasterketa politxa urten zan, nere sentsaziuak oindiok ez ziran onak izan, baina hobetzen. Ea ba Bandres eta Karolon oroimenekora sasoi puntu bat gorago allatzen naizen!\nLasterketan informaziua eta argazkixak hemen aurkitxu leikezuez: CausiatExtreme.com


Gipuzkoarrek 45 euroko gastu muga izango dute AP-8 eta AP-1eko ibilbideetan - Artikulua - ORAIN Gipuzkoa\nGipuzkoarrek 45 euroko gastu muga izango dute AP-8 eta AP-1eko ibilbideetan\nHorrela, 2018ko urtarrilaren 1etik aurrera, Gipuzkoako eta Bizkaiko foru aldundiek diruz lagunduko dituzte ondoko lurraldean dabiltzanean bi azpiegitura horiek erabiltzen dituztenen joan-etorri mistoak\nGipuzkoako diputatu nagusi Markel Olanok eta Bizkaiko ahaldun nagusi Unai Rementeriak AP-8 eta AP-1 autobideei aplikatuko zaien lurralde arteko gastu muga berria aurkeztu dute gaur. 2018ko urtarrilaren 1ean sartuko da indarrean, eta akordio honi esker, azpiegitura horiek beren lurraldetik kanpo erabiltzen dituzten gipuzkoar zein bizkaitarrek hileko 45 euro ordainduko dituzte gehienez. Gipuzkoako Foru Aldundiak, bere aldetik, AP-1eko Gasteizerainoko joan etorriak ere sartuko ditu gipuzkoarren gastu muga horretan.\nEkimen berritzaile hau Ermuan aurkeztu da. Bertan, Markel Olano diputatu nagusiak azpimarratu nahi izan du zein garrantzitsua den neurri hau egunero errepide laster horietakoren bat erabili behar izaten dutenentzat. “Egun garrantzitsua da gaurkoa, iragartzen ari garen neurri honek onura ekarriko baitie ia egunero AP-1 eta AP-8 erabiltzen dituzten 5.000 bat gipuzkoarri. Herri txikia gara, eta garrantzitsua da herritarren arteko harremana indartzea. Neurri honi esker, desagertu egiten da gure lurraldeen arteko harremanerako oztopo ekonomiko bat”, zehaztu du Olanok.\nBizkaiko eta Gipuzkoako aldundien arteko akordioaren arabera, 45 euroko gastu muga ezarriko da, betiere bidaia erabiltzailearen jatorrizko lurralde historikoan hasi edo amaitzen bada. Gipuzkoaren kasuan, muga horri onura ateratzeko baldintza bakarra izango da Abiatu sistemaren erabiltzailea izatea; hortaz, ez da beste inon alta eman behar. Horiek horrela, 2018ko urtarrilaren 1etik aurrera, egunero Bilbora edo Gasteizera doan erabiltzaile gipuzkoar batek ordainduko duen gehieneko zenbatekoa 29,43 euro izango da Gipuzkoa barruan egindako bidaiengatik eta 45 euro, berriz, Bizkaiko eta Arabako tarteetan egindakoengatik. “Gaur egun, lanera egunero Bilbora doan gipuzkoar batek 207 euro inguru ordaintzen ditu hilero; Gasteizera doazenek, berriz, 106 bat euro. Datorren urtetik aurrera, tarifa berri honi esker, gehienez 75 euro ordainduko dituzte erabiltzaileek. Horrek, urtean, 1.591 euroko aurrezkia suposatuko dio egunero Bilbora joan behar duen gipuzkoarrari eta 372 eurokoa Gasteizera joaten denari”, azaldu du Bide Azpiegituretako diputatu Aintzane Oiarbidek eta zehaztu du Bidegik hartuko duela beregain Abiatuko erabiltzaileei aplikatuko zaizkien deskontuen kostua.\nGastu muga berriarekin, aldaketa bat ere adostu dute, autobidera Eibarren eta Ermuan sartzen diren erabiltzaileentzat. “Gaur egun, herri bateko zein besteko pertsonek beste herriko peajea erabiltzen dute AP-8ra sartzeko, eta ondoko lurraldeko peajea erabiltzen ari direnez ez zaie deskonturik aplikatzen”. Erabiltzaile horiek ez diskriminatzeko, lurralde arteko muga berri honen aplikaziorako, Gipuzkoakotzat joko da Ermuko lotunea, eta Bizkaikotzat, berriz, Eibarkoa", aurreratu du Oiarbidek.\nHerri txikia gara, eta garrantzitsua da herritarren arteko harremana indartzea. Neurri honi esker, desagertu egiten da gure lurraldeen arteko harremanerako oztopo ekonomiko bat”


Frantziako Polizia Urruñan atxiloketak burutzen\nOstiralean epaitu zituzten Baionako Auzitegian G7koen bilerak iraun bitartean protestetan parte hartzeagatik auzipetu zituzten hamasei pertsona. Agorrilaren 23an Urruñako Erlaitzan (Lapurdi) egin zen manifestazioan eta agorrilaren 24ean Baiona Txikian izandako istiluetan atxilotu zituzten gehienak, eta atzo epailearen aurretik pasatu ziren.\nG7koen bileraren garaian, hamar bat abokatu Legal Team taldearekin harremanetan aritu ziren. Horietariko zenbaitek defentsa kolektiboa egin zuten ostiralean, eta azpimarratu zuten bazeudela hainbat akats prozedura juridikoetan. Afera askotan polizia agiriek hutsak egin dituztela ere azpimarratu dute —data arazoak eta izenpetze faltak, besteak beste—. Akusatu batek baino gehiagok erran dute polizia indarkeria jasan zutela atxiloketetan: Urruñako Erlaitzan gelditu zuten gizon batek esan du betaurrekoak galdu zituela eta, Poliziak "nahita lehertu zituela". Abokatuak karguak kentzeko eskatu du.\nDefentsa kolektiboa egin duten abokatuek "inoiz ikusi gabeko prozedura akatsak" izan direla erran diote epaileari. Auzia politikoa dela ere adierazi dute. Esate baterako, auzipetuen abokatu batek gogor leporatu dio epaileari hilabeteak eman izana G7ak iraun bitartean izan zitezkeen atxiloketak nola kudeatu antolatzen: "Badira zenbait hilabete kondizionamendua jasaten duzuela G7koen bileraren garaian prest izateko. Bazirudien apokalipsia izango zela, eta ez da horrela gertatu". Beste abokatu batek fiskalari leporatu dio "demokraziatik at" aritzea: "Aurkari politikoak kargurik gabe atxilotzea posible ote da demokrazia batean?". Publikoa pozik agertu da abokatuek egindako lanarekin. Baionako Auzitegiak datorren abenduaren 3an emango ditu erabakiak.\nAste honetan, berriz, Baionako Auzitegiak beste sei pertsona epaituko ditu, abuztuaren 23an eta 24an izandako protestekin lotuak. Urrian eta abenduan ere segituko dute epaiketek. Joan den irailaren 9an, aldiz, Akizeko (Okzitania) auzitegiak bi pertsona kondenatu zituen. Sei hilabeteko kartzela zigorra bete beharko dute pintaketa batzuengatik, gibelapenarekin.\nEpaiketaren ondoren, sustengu gaualdia egin zuten Baionako Epaixkan. Auzipetuen justizia gastuak pagatzeko balioko du bildutako sosak.


Sarera konektatutako ordenagailu bakoitzeko ikasle-kopurua 53tik 10era jaitsi da 2003 eta 2007 artean | Consumer\nSarera konektatutako ordenagailu bakoitzeko ikasle-kopurua 53tik 10era jaitsi da 2003 eta 2007 artean\nIkastetxeen %75ek irakaskuntzarako ekipo informatikoak dituzte, eta %88k banda zabala dute.\n“Internet ikasgelan” programaren datuek, Red.es enpresa publikoaren mende dagoenak, erakusten dute sarera konektatutako eskola-ordenagailu bakoitzeko Lehen eta Bigarren Hezkuntzako ikasle-kopurua 53 jaitsi dela 2003an, eta 2007an, berriz, 10. Unibertsitateaz kanpoko ikastetxeen % 75ek hezkuntzarako ekipo informatikoak zituen, eta % 88k banda zabala zuen. “Ordenagailuen gelatik gelako ordenagailuetara” pasatzea da programa honen helburu nagusia.\nHezkuntza Ikerketarako Zentroaren (CNICE) eta Red.es-en hezkuntza-esparruan teknologien erabilerari buruzko ikerketak berretsi duenez, Lehen Hezkuntzako ikasgelen %39,6k eta Bigarren Hezkuntzako ikastetxeen %58k ez zuten ordenagailudun gelarik 2005-2006 ikasturtean. “Internet ikasgelan” programaren zatirik handiena 2006. eta 2007. urteei dagokie, Red.es-eko zuzendari nagusi Sebastián Murielek adierazi zuenez. Horregatik, ez da harritzekoa ekipamendu informatikoko datuak hobetu izana azkenaldian. Urte hauetan, Red.es-ek 310 milioi euro inbertitu ditu kontzeptu horretan, eta beste horrenbeste autonomia erkidegoetan. “Internet ikasgelan” ekimenak 454 milioi euro ditu 2005-2008 aldirako.\nPrograma honetako datuen arabera, 2003. urteaz geroztik 95.402 ordenagailu, 23.545 bideo-proiektagailu, arbel digital eta periferiko eta haririk gabeko 7.570 sarbide-puntu instalatu dira ikastetxeetan eguneroko jarduera akademikoan erabiltzeko. Era berean, unibertsitateaz kanpoko 20.000 ikastetxetako sei milioi ikasle eta 500.000 irakasle baliatu dira baliabide horiez, bultzada digitaleko Avanza Planaren barruan.\nMurielek esan zuen Espainia “erabateko lidergoan” dagoela Europarekin alderatuta azpiegiturari eta banda zabalari dagokienez ikastetxeetan. Hala ere, “oraindik ibilbide luzea” dugu, zehaztu zuen Red.es-eko zuzendari nagusiak. “Ikasgeletan ordenagailuak eta ekipamendua arbel interaktibo, proiektagailu edo eramangarri gisa edukitzea ez da nahikoa, irakasleak errentagarri bihurtzeko gai izango diren eduki digitalen balioa ematen ez badugu”, erantsi zuen.\ngela konektatua número de alumnos-eu ordenador-eu programa-eu


Eap - auditoria gida Berria betetze-elkarreragingarritasun eskema nazionala\nAuditoria gida berria betetze-elkarreragingarritasun eskema nazionala\nGida da, kontrol-zerrenda bat baloratu ahal izateko, herri-administrazioek elkarreragingarritasun eskema nazionala.\nGida honen helburua erraztea da, ahal den neurriak betetzearen balorazioa egitea. horretarako elkarreragingarritasun-zerrenda bat eskaintzen du kontrolak elkarreragingarritasun eskema nazionala.\nMultzo bat eskaintzen du ebaluatzeko Gida kontrolak egokiak jasotakoa bete dadin ENI hiru kategoriatan banatzen dira:\nAntolakuntza-esparrua, eta, betez eskatzen duten kontrolak, esate baterako, neurri horizontalak alderdi juridikoak jardute-politikak edo erabaki jakin batzuk, sarritan gobernantza buruzko eragiketa trukaketari dagokionez.\nEragiketa-esparru, eta, betez hartu behar dira, praktikak, prozedurak eta duten kontrolak bat datozen neurriak administrazioaren multzo gisa, diseinua, ezarpena, elkarreragingarritasuna barne konfigurazioa eta ustiatzeko sistema elkarreragingarriak.\n26 Artikuluak 4/2010 ENI E.D. honako hau ezartzen du “ duten elkarreragingarritasun eskema nazionala da bizi-zikloa zerbitzu eta sistemen eta eskabidearekin batera, kontrol-prozedurak ”, besteak beste, barnekoa edo kanpokoa, aldizkako ikuskapena, onarpen gehien dutenetako bat da. Auditoriaren ondorengo baldintzak bete direla egiaztatuko du errege dekretuak aurreikusten duenarekin eta NTIs gauzatzen duen modu praktikoan.\n4/2010 Errege dekretuko 28. artikuluan aurreikusitakoaren arabera, “ ENI Organo eta erakundeak, herri administrazioen Zuzenbide Publikoko publizitatea emango egoitza elektronikoetan, adostasuna eta aitorpenak batzuekin interoperabilitate-bereizgarriak direnak, hartzekodunak betetzeari buruz lortutako elkarreragingarritasun eskema nazionala. ”.\nHorregatik guztiagatik, komeni da ikuskapen-gida bat dago, identifikatuko dituen bete beharreko baldintzak, berriz, erakustaldiak direla-eta aipatutako ENI arabera.\nGida deskargatzeko, sistemaren auditoretzaren ENI


Eskoriatzan tratu txar egoeretarako protokoloa aurkeztuko dute - Eskoriatza - Goiena.eus\nEskoriatzan tratu txar egoeretarako protokoloa aurkeztuko dute\nMirari Altube 2014-11-20 12:53\nTratu txar egoeretan jarraitu beharreko protokoloaren aurrerapena aurkeztuko diete eskoriatzarrei udal ordezkariek datorren martitzenean, azaroaren 25ean. Kultur etxean izango da hitzaldia, 18:00etan, eta, hain zuzen, protokoloa lantzen ibili diren Clara Campoamor elkarteko kideak ere han izango dira.\n"Herriko hainbat eragile eta elkartetako ordezkariekin egin ditugu bilerak protokolo hori zehazteko", jakinarazi du Myriam Beltran de Herediak, Udaleko Prebentzio teknikariak, eta gaineratu: "Elena Sagasetarekin, Clara Campoamor elkarteko gizarte langilearekin batera zehaztu dugu aurrerapen bat. Hori aurkeztuko dugu martitzenean, eta herritarren iradokizunak jasotzeko epea zabaldu".\nSagasetak dio, bestalde, ezinbestekoa dela halako jarraibide bat zehaztuta izatea: "Berdintasunaren alde jardun behar dute udalek, eta, gainera, horrekin erakusten du indarkeria matxista jasandakoen emakume eta umeenganako ardura". Garrantzitsua dela herritarrek ere protokoloarekin "bat egitea" dio. Eta gaineratu du erasoren bat jasandakoek bakarrik ez daudela sentituko dutela horrekin: "Tratu txarretan oinarritutako harreman horiek apurtzeko laguntza eska dezaketela ikusiko dute".\nOñatin 'Tratu onen aldeko dekalogoa' aterako dute Udalak eta ikasleek\nJon Berezibar 2014 aza 21 Oñati\nTratu onen aldeko dekalogoa prestatzen ari dira hiru ikastetxeak Udalarekin batera, eta horixe kaleratzea eta erabilgarri jartzea izango da Emakume...\nArrasateko udal-bozeramaileen adierazpena, Azaroaren 25aren harira\nJon Berezibar 2014 aza 25 Arrasate\nArrasateko Udaleko Bozeramaileen Batzordeak urriaren 31ko osoko bilkuran onartutako adierazpenaren arabera, beharrezkotzat jotzen da "esparru polit...\nIndarkeria matxistari ezetz esateko eguna\nJon Berezibar 2014 aza 25 Debagoiena\nDebagoieneko herri gehienetan elkarretaratzeak egingo dira gaur indarkeria matxista salatzeko. Gainera, Eskoriatzan protokolo aurkeztuko dute (18:0...\nElena Sagaseta: "Benetako berdintasuna bakarrik lortuko da gizon eta emakume guztion egiazko inplikazioarekin"\nMirari Altube 2014 aza 25 Eskoriatza\nTratu txar egoeretarako protokoloa aurkeztuko dute gaur, martitzena, Eskoriatzan (kultur etxean, 18:00etan). Protokolo hori gertatzen Clara Campoam...


00:00: Agents of Time (Ellum Audio, Italia)\nAndrea Di Ceglie, Fedele Ladisa eta Luigi Tutolo dira Agents Of Time. Hirukote italiarrak 2013ko uztailean hasi zuen bere proiektu handiena. Lehen albuma Stem Records diskoetxe ingelesak argitaratu zuen, Jennifer Cardini-ren Correspondant etxeak Polina klasikoa eta Emperor eta beste hainbat EP argitaratu ondoren. Euren soinu berritzailean musika elektronikoa, progresiboa, teknoa eta ambient estiloak uztartzen dira. Guztiak dantzalekurako aproposak dira. Tresna analogikoak erabiltzeko moduak bereziak egiten ditu, eta ikuskizun handi eta koreografikoa eskaintzen dute. Horrek guztiak, Agents Of Time talde berritzaile eta poliedriko bihurtzen du: “ezer ez da ausaz gertatzen, guztia denborari lotua dago”. Xehetasunak arreta handiz zaintzen dituzte eta emanaldiak harrigarriak izaten dira.\n23:00: Mungo’s HiFi (Scotch Bonnet Records, Eskozia)\nEstiloa: Digital Rub-A-Dub\nGlasgowtik “Bass Culture” —giro jamaikarrean oinarritutako Sound System mugimenduaren garapena— deitutakoaren izen nagusietako batek bisitatzen gaitu. Mungo’s HiFi kolektiboa DJek, produktoreek, Scotch Bonnet Records diskoetxeak, Scrub atalak eta sekulako soinu-ekipoak osatzen dute. Dub europarraren ohiko girotik kanpo daude, baina genero horretako klub eta jaialdi gehienetan izaten dira; kontinente guztietara heldu dira. Reggaea ulertzeko duten modua –erabat aurreiritzirik gabea–, euren atzealde “elektronikoari” gehituta, ska, reggae, rub’a’dub, digital, new roots, dub, dancehall eta dubstep biltzen dituen diskografia modu koherente eta bereizgarri batean osatu dute: Mungo’s soinua.\n22:00: Bomb Bass HiFi (Crucial Ruler, Pirates Choice Records)\nBomb Bass HiFi Museora itzultzen da, binilo jamaikarren defendatzaile beteranoa botxoan. Gaur gauean rhythm’n’bluesa eta soula inspirazio-iturri ziren garaiko uharteko musika herrikoiaren jatorriak aldarrikatuko ditu —ska, rocksteady, roots reggae—.\nIrene Ortuño Caderot\nNatalia Apellaniz Echaniz\nIndalecio Seijo Blanco\nBelen Dopico Rodriguez\nFrancisco Ramiro Barambones\nNerea Iturgaiz Trueba\nMaría Ainhoa Zulaica Larochette\nGorka Eguidazu Ozamiz\nJonos Santos Goenaga\nOlaf Hierro Vega\nUrtarrilak 22, ostirala 22:00–01:00\n22 de urtarrila de 2016 .


"Plateruena eta gero zer?" — Gaztezulo\n"Plateruena eta gero zer?" Herritar talde batek "Plateruena eta gero zer?" dinamika aurkeztu berri du. https://www.gaztezulo.eus/albisteak/plateruena-eta-gero-zer https://www.gaztezulo.eus/albisteak/plateruena-eta-gero-zer/@@download/image/Prentsarako_argazkia_1_tokikom_700x700.jpg\nHerritar talde batek "Plateruena eta gero zer?" dinamika aurkeztu berri du.\nHerritar talde bat Plateruena kudeatzeko proiektu berri bat garatzen ari da. Asmoa Durangoko Udalari aurkeztea da hausnarketa kolektiboa egin ostea. Horretarako lan saio parte-hartzailea deitu dute otsailaren 6rako.\nEuskal kulturazaleen artean Plateruenaren itxierak sekulako tristura eragin zuen, baina dirudienez berau berpizteko lanean ari dira. Honela, Plateruenak kulturgune moduan duen potentziala indartzea aurreikusten du, besteak beste ostalaritza albo batera utzita. "Euskara, kultura eta herritarrak lirateke proiektu berri honen ardatza; aurreko proiektuaren ondarea baliatu, akatsetatik ikasi eta Plateruena durangarrentzako kulturgintzarako dinamika berri batean murgiltzeko eredua garatzen ari gara", azaldu dute ohar baten bidez. Ekimen hau aurrera ateratzen ari diren taldea herrigintzan eta kulturgintzan arituriko durangar batzuk eta Plateruenako kideak izandako batzuk osatzen dute.\n"Plateruena berria herritarrak protagonista edukiko dituen ahalduntze ariketa bat izan behar delakoan gaude". Horretarako, otsailaren 6an Zabalarran egingo duten lan saio parte-hartzaileaz gainera, talde honetako kideek "harreman bira" hasi dute Durangoko eragile, kolektibo eta norbanakoekin. "Bisitaturiko lagun eta elkarte adina ideia jasotzen ari gara, eta argi geratu zaigu kultur transmisioak horizontala izan behar duela".\nOsasun neurriak bete ahal izateko, otsailaren 6ko saioan parte hartzeko eskaera-orria diseinatu dute antolatzaileek: labur.eus/tagerozer. Saioa otsailaren 6an izango da, 10:30ean, Zabalarra ikastetxean.


AIKO Drums danborrak: Danbolin eta atabal masterklasa — dantzan.eus\nHemen zaude: Hasiera › Komunitatea › Aiko Taldea › AIKO Drums danborrak: Danbolin eta atabal masterklasa\nBatzuentzat tradizioa da, Aikotarrontzat gainera gure dantza, gure musika, gure lana, gure bizia. Eta guzti horren oinarrian erritmoa dago, perkusioa, danbor hotsa. Danbor artean jaio, hazi eta hezi izan gara eta danbor berri bat egin nahi izan dugu artisau handi batekin, Ezpela etxeko Raul Pariente.\nOrain gure ametsa partekatzeko garaia da: AIKO Drums danborrak. Ezpelak babestuta, danbor berriak aurkezteko, eta gure urteetako esperientzia zuekin partekatzeko, masterklas bereziak antolatu ditugu Euskal Herriko hainbat tokitan:\nSorkunde Kalea 8, 48006 BILBO tel 944 154 785\nTxistu eta perkusio ikasle, irakasle, jotzaile eta zale orori.\nZuen izen abizenak, telefono mugikor zenbakia eta zein tokitara etortzeko asmoa duzuen argi utziz mezu bat agindu aiko@aikotaldea.eus helbide elektronikora, edo SMS edo Whatsapp bidez 634 423 539 telefonora.\n*Masterklaseak DOAN dira\n**Ez ahaztu zuen musika tresnak ekartzea, elkarrekin jo behar dugu eta!!


Berreginen Museoak aukera emango die 20 artistari euren lanak dohainik erakusteko. Deia, Noticias de Bizkaia\nArt Market ekimena\nBerreginen Museoak aukera emango die 20 artistari euren lanak dohainik erakusteko\n2017(e)ko maiatzaren 6a, larunbata - 12:04etan eguneratua\nBilboko Berreginen Museoak Art Market ekimena egingo du maiatzaren 13an, eta 20 artistak euren artelanak dohainik erakusteko aukera izango dute. Parte hartzaileak hasiberriak, profesionalak edo ikasleak izan daitezke, eta marrazketan eta ilustrazioan oinarrizko ezaguera eta gaitasunak izan behar dituzte.\nBILBO. Interesdunek maiatzaren 8a baino lehenago mezu elektronikoa bidali behar dute saioa.barrenetxea@bilbokoberreginenmuseoa.eus helbidera hurrengo informazioarekin: curriculuma, bere lanaren deskribapena etaerakutsiko duen lanen baten eredua JPEG formatuan. Inskripzioaren baieztapena mezu elektronikoz egingo da maiatzaren 9a baino lehen.\nBerreginen Museoak jakinarazi duenez, hautatutako artistek bakarrik hartuko dute parte, eta artista bera izango da bere stand-aren muntaia eta desmuntaiaren arduraduna. Antolatzaileak parte hartzaile bakoitzeko aulki bat utziko du, eta mahaiak, astoak edota lanen erakusketarako beharrezko materialak parte hartzaileek ekarriko dituzte.\nMuntaia eta desmuntaiarako ordutegiak beteko da, eta sarbideak, hormak eta museoko artelanak ez dira okupatuko. Artista bera izango da bere stand-aren arduraduna, eta berak egindako lanak izango dira salgai, bai originalak bai berreginak. Artistak izango dira salmenten onuradun bakarrak, eta antolaitzaileak argazkiak eta bideoak egiteko aukera izango du eta bere onurarako erabili.


Zinpeko aitorpena — Oñatiko udala\nUdako zaintza zerbitzuko informazioa eta betebeharrak /\n- Entitateak berak eskuragarri jarritako informazioa arretaz irakurri dut eta parte hartzeko baldintzak onartzen ditut, nire konpromisoa adierazten dut nahitaezko higiene- eta prebentzio-neurriak betetzeko, eta nire gain hartzen dut COVID-19arekin kutsatzeko aukeraren erantzukizun erabatekoa.\n- Adierazten dut interesdunak betetzen dituela parte-hartzeari, informatzeko betebeharrari eta baimen informatuari buruzko baldintzak onartzea eskatzen den dokumentuan onartua izateko adierazitako baldintzak, eta ez dela arrisku-taldekoa.\n- Adierazten dut interesduna ez dela arrisku-taldekoa den inorekin bizi, edo hala izanik ere, bere erantzukizunpean hartzen duela parte jardueran.\n- Konpromisoa hartzen dut osasun-egoera egunero jakinarazteko, eta bertaratzen ez bada, arrazoia jakinarazteko (eskuko telefonoaren edo beste bitartekoren baten bidez). COVID-19aren inguruko nahitaezko higiene- eta prebentzio-neurri pertsonalen dokumentua onartzea.\n- Irakurri ditut eta onartzen ditut nahitaezko higiene- eta prebentzio-neurri pertsonalen dokumentuan adierazitako konpromisoak. Jarduera COVID-19ra egokitzeari buruz erakundeak helarazitako dokumentuak irakurri eta onartzen ditut.\n- Adierazten dut jaso eta irakurri dudala Oñatiko Udalak Udako zaintza zerbitzurako COVID19ra egokitzeko prestatutako protokoloa, eta, beraz, proposatutako neurriak eta prozedurak ezagutzen ditudala eta ados nagoela.\n- Adierazten dut jaso eta irakurri dudala Oñatiko udalak larrialdietarako eta kutsatze-arriskuaren inguruan prestatutako protokoloa.\n- Adierazten dut jakitun naizela, aurreko dokumentuetan adierazitako informazioa jaso eta arretaz irakurri ondoren, zer arrisku dituen, bai beretzat eta bai berekin bizi diren pertsonentzat, interesdunak COVID-19ak eragindako osasun-krisiaren testuinguruan jardueran parte hartzeak, eta nire erantzukizunpean hartzen dudala arrisku hori. Dokumentu hau irakurtzea gomendatzen diegu familiakoei edo kargura duten tutoreei.\n- Zerbitzu honek diharduen bitartean, bertan egingo diren irteeretako autobus desplazamenduetan parte hartzeko bahimena ematen dut.\nAdingabearen aita / ama / tutore legala\nHaurraren izen abizenak\nNire erantzukizunpean adierazten dut ama/aita/tutore naizen haurrak Oñatiko Udalak gauzatuko dituen jardueretan parte hartu dezala eskatzen dudala eta bertan adierazitakoa onartzen dudala\nZerbitzu honek diharduen bitartean, bertan egingo diren irteeretako autobus desplazamenduetan parte hartzeko baimena ematen dut. Irteera egunetan EZ DA beste zerbitzurik emango


zlp 630 eserlekua plataforma / potentzia eskalatzailea / eraikuntza plataformako eserlekua - Buildinglift.com\nZlp 630 eserlekua plataforma / potentzia eskalatzailea / eraikuntza plataforma\nzintzilikarioa zintzilikatutako soka plataforma HS: 84289090\nArku formako builing esekitako plataforma ZLP630 eta ZLP800 bi zehaztapen motatan banatu daiteke.\nTt igogailu eta alanbre elektrikoa bultzatzen du, eraikinaren fatxadan jarrita, esekidura-mekanismoa eraikin edo egituretan eraiki zen bitartean.\nModeloak zintzilikatutako soka plataforma zintzilikatzeko ZLP630 ZLP800\nluzera egin da.\nKonbinazio guztietan Kargatutako karga 630KG 800KG\nIgoera abiadura baloratua 9,3 ± 0.5m / min 8,2 ± 0.5m / min\nPlataforma luzea 6000mm 7500mm\nAzalera prozedura Aluminioa; altzairuzko materialak (galbanizatua, spraying)\nAltuera altxatzea 100m 100m\nKable 100m 100m\nGehienezko altuera altxatzea 200m 200m\nSteel Soka 8.3mm 9.1mm\nhoist Power 1.5KW * 2 1.8kW * 2\nTentsioa 380V, 50HZ, hiru fasetan (estandarra)\nSegurtasun blokeoa Eraginaren indarra baimentzea 30KN 30KN\nKablearen angelu blokeatzea 3 ° ~ 8 ° 3 ° ~ 8 °\nEsekidura mekanismoa Front Beam Overhang 1.3 ~ 1.5m ± 0.26 1.3 ~ 1.5m ± 0.26\nAltuera erregulagarria laguntzea 1.44 ~ 2.14m ± 0.26 1.44 ~ 2.14m ± 0.26\nCounter Weight 1000KG 1000KG\n20 'GP Edukiontzia 9sets 8sets\n40 'GP Edukiontzia 12sets 12sets\n40'HQ Edukiontzia 27sets (couter pisua gabe)\nEgitura-plataforma Steel-ekin (Aluminioa) panelak eta perforek muntatutakoa, eramaneko langileentzat eta eraikuntzako tresnentzat erabilia. Plakak aluminioa du, estaldura plastikozko estaldura duen altzairua, Hotze galbanizatutako akabera hiru motako akaberarekin.\n1 Aluminio plataformarako ezaugarriak:\nEz da beharrezkoa pintura edo galbanizazioa azaleran;\nOxigenoaren gainazalean dagoen mintza, herdoilduz, korrosioarekiko.\nArina pisua,% 65 arinagoa, altzairuaren eredu bera baino.\nKarga eraginkortasuna handitu da, anti-subversion gaitasuna hobetu da.\nInstalatzeko eta funtzionatzeko erraza.\nOna itxura, zilarrezko kolore gris distiratsua\n2 Ezaugarriak: Altzairuzko plataformarekin Estaldurak plastikozko akabera:\nPlataforma plastikoa, korrosioarentzako pintura plastikoa.\nPrezio konposatuarekin aluminioarekin eta galbanizazio galbanizatuarekin alderatuta.\n3 Altzairu galbanizatuen plataforma beroa.\nAluminiozko plataforma baino prezio baxuagoa.\nPlataforma luzera 1 m, 1,5 m, 2 m, 2,5 m eta 3 m bitartekoa da. Bezeroek behar bezala asetzen dituzte.\nAmaierako markoa: lehen fabrika raglan soldadura tratamendua hartzen du. Seguru, plataforma indarra eta segurtasuna handituz.\nBeheko platera 720mm-ko beheko planoa dauka, forma laua, erraz instalatzeko.\n360 gurpileko gurpilak azpian daude, erraz mugitu plataforma.\nSartu kableak eta transformadoreak, filtrazioen babesa eta kontroleko beste kontroleko kutxa elektrikoen kontrol laukia.\nKontrol-panela: bezeroen beharren arabera, txinera, ingelesa, errusiera eta beste hizkuntza batzuk izan litezke.\nSocket: Europar estandarrak, American Standard eta beste estandar batzuk betetzen ditu.\nKablea: 3x2.5 ² +2 x1.5 ² GB kable estandarra plus steelcore, trakzio indarra handiagoa eta iraupen luzeko zerbitzua.\n1. Segurtasun segurua eta segurtasun soka: plataforma bakoitzaren amaierako segurtasun blokeoa eta segurtasuneko soka bat instalatzen ditu. Laneko alanbre-soka edo plataforma okertuta dagoenean, alanbre-soka segurua blokeatuta egongo litzateke mugitzeko plataforma gelditzeko.\n2. Soka segurtasuna (bizitza lerroa): 18 mm-ko diametroa, indar handiko zuntzez eginda dago eta langileekin lotu. Plataforma azkar matxura azkar bat denean, Segurtasun Soka estutu litzateke jendea erortzeko saihesteko.\n3.Limit Flanges: plataforma saihesteko goranzko bidea altuena da;\n4. Balazta elektromagnetikoaren higiduraren balazta: mantendu plataformak zirkuituaren porrota edo energia itzaltzeko moduan.\n5. Zentrifuga-abiadura mugatzeko gailua: bermatu plataforma jaistea abiadura igotzeko abiadura 1,5 aldiz baino handiagoa dela eta plataforma egonkorragoa mantentzea.\n6. Igogailu maldan behera jaitsitako gailua: potentzia porrota edo porrota elektrikoaren kasuan, eskuliburua funtziona dezaten, plataforma lehortzeko eta langileen segurtasuna bermatzeko.\n7. Larrialdietarako elektrikoa: sakatu botoia, botere nagusia eta kontrol itzali, mugitu plataforma mugitzeko.\n1. Ijeztea, segurtasun blokeoa, kontrol elektrikoaren kutxa, osagai estandarrak eta instalazio tresnak, kontratxapatua eta kartoizko paketatuta, beste osagarriek altzairuzko zerrendak jartzen dituzte eta edukiontzi bidez entregatzen dira.\nArku formako esekidura-plataforma eraikitzeko oso erabilia da igogailu instalatzen, ontziaren eraikuntza eta konponketa, edo beste lan batzuetan, esate baterako, tamaina handian depositua, zubia, lubanarroa eta tximinia. ZLP serieko makina-plataformaren bertsioek plataforma seguruagoa eta eraginkorragoa eskaintzen diete langileei. .\nEskabidea libreki askatzeko askea da, eraikuntza kostua murriztu eta eraginkortasuna handitu egingo da. Hala eta guztiz ere, produkzioa erraza da malgutasuna, transferentzia erraza, funtzionatzeko erraza, segurua eta fidagarria.\nSUCCESS makineria kontratatzeko hornitzaile profesionala. Horren helburua mundu osoko gure bezeroei zerbitzua, kalitatea eta prezioa eskaintzea da.\n1. Kualitatearen kontrola\nMakina bakoitzak probatzeko pertsona profesionala probatu dugu kanpoko herrialdeetara bidali aurretik.\nez dugu inolako kalterik egingo kanpoko ekipamenduak bidaltzeko.\n18 hilabeteko bermea eskainiko da eta urtebeteko epean apurtuko diren osagarri batzuk emango dizkio fabrikako ikuskapen-egunaren ondoren (ikus fabrika-ikuskapen orria). Posta elektronikoz edo itsasontzien bidez bidalitako agiriak.\nAduana-sarbideari buruzko dokumentu hauek eskaintzen ditugu, dokumentu gehigarria behar baduzu, jakinarazi aldez aurretik.\n2) 3 faktura komertziala\n4) 1 Jatorrizko Aseguruen Ziurtagiria (CIF epearentzat)\n5) 1 Jatorrizko ziurtagiria (behar izanez gero)\nNola lortu galdeketa gonbidatua?\nGaldeketa bidaltzen duzunean, mesedez mesedez bidali beheko informazioa\n1. Karga nominala?\n2. Plataforma luzera?\n3. Bulding altuera?\n4. Tentsioa, maiztasuna, fasea?\n5. Kontu-pisua (bai edo ez?)\n7.ZIFIKO PREZIOA behar baduzu, Plz-k esan nahi du helmugako ataka.\nAurrekontu bat jasoko duzu ondoko informazioa:\n1. xehetasun teknikoak\n2. prezioa eta entrega denbora\nModelo zenbakia: ZLP\nIzena: Arku formako builing suspended platform\nKarga baloratua: 630 kg / 800 kg\nIgoera abiadura baloratua: 8.6 ± 0.5m / min\nPlataforma luzera: 6000mm\nPlataforma zabalera: 690mm (Aukerakoa)\nPlataforma altuera: 1160mm (Aukerakoa)\nAzalera prozedura: Cold / Hot-dip galbanizatua, Spraying, Aluminioa\nIgogailua potentzia: 2 x 1.5 / 2 x 1.8 kw\nTentsioa: 380V, 50HZ, hiru fasetan ZLP800 eraikina gondola garbitzeko\nzlp etenaldia sarbide plataforma / igoera altua leiho garbiketa ekipoak / gondola igogailua\nZlp630 goi-mailako eraikina aluminiozko esekitako plataforma garbitzeko\n2 pertsona soka zintzilikatutako plataforma ZLP630 burdinurtuzko kontagailuarekin\n1.8kw zlp800 gorakada handiko igogailu elektrikoa soka igogailua eraikuntza plataforma esekita\nzlp 630 eten plataforma\nPin - 800 kg-ko lan esekidura 800 CV-ko lan-koadrila da, 1.8kw motorraren potentzia duena\naltzairu / galbanizatua beroa / aluminio aleazio soka esekita plataforma 1.5KW 380V 50HZ


Marexalak - Auñamendi Eusko Entziklopedia\nZuberoako Maskaradako pertsonaiak dira, Maskarada Gorriko kideak. Ferratzaileak dira eta bere eginkizuna Zamaltzaina ferratzea da.\nMaskaradaren taldean Laboraria eta Laborarisaren atzetik ohi doaz; J.A. Urbeltzek, ordea, Altzai eta Sunharretan erabilitako kokapen ezberdin bat aipatzen du. Honetan, Marexalak, Kerestuen atzetik zihoazelarik, lau lehenengo Aintzindariak eta Entseinariaren artean zeuden kokatuta.\nNormalean lau dira, nagusia eta hiru morroi. Nagusiak, ferratzeko tresnak daramazki, orrikak eta mailua, eta batzuetan larruzko amandala darama.\nDetaile horietaz aparte, guztien jantzia berdina da: jaka gorria, urrezko galoiekin apainduta; bularralde zuria, hau ere urrezko zinta eta perlekin apainduta; praka beltzak luzeak gehienetan, nahiz eta batzutan praka zuriak eraman dezaketen; zapatilla beltzak; buruan txano gorri luzea, belarri gainera jauzten dela, edo beste batzuetan, txapela gorria kolore bereko borla batekin..\nSallaberryk 1899- urtean egindako pertsonaia hauen deskribapena berdina da eta Herellek 1914. urtean egindakoa ere, baina morroiek zeramaten euli-harrapagailua ez da gaur egun ikusten.\nBarrikadetan, bai goizekoetan zein arratsaldean plazan sartzerakoan, bere saioa dute, Laboraria eta Laborarisaren ostean: normalean denak batera egiten dute dantza; Aintzindariak ez direnez, ez dira haiek bezain dantzari onak izan behar, egiten dituzten pausuak zailtasun gutxiagokoak bai dira.\nBaina haien eginkizun garrantzitsuena bere ofizioarekin lotutakoa da, hain zuzen, Zamaltzaina ferratzean datza.\nArratsaldeko saioan, Marexalen ofizioa antzezten den lehenetarikoa da.\nMarexalak Txerreroaren atzetik plazaratzen dira, eta Zamaltzaina haiekin batera. Dantza bat eman ondoren (Godaletaren doinuarekin) morroiak Zamaltzaina hartzen dute besoetatik ferratzeko asmoz. Lehengo saiakeran lana txarto egiten dute, eta Zamaltzaina herrenka ateratzen da. Berriro ekiten diote lanari, eta bigarren aldi honetan, berriz, ondo ferratzea lortzen dute, eta, Zamaltzaina, morroiek besoetatik helduta, plazatik ateratzen da izugarrizko saltuak egiten.\nHerellek 1914. urtean ofizio luzeagoa eta ezberdintasun nabariekin deskribatzen digu: Lehenengo, Marexalak Txerreroaz arduratzen dira, eta, ihesaldi batzuren ostean, ferratzea lortzen dute. Zamaltzainaren harrapaketa zailagoa egiten zaie: oinak hartzeko, Marexalak makurtu behar dira, eta, orduan, ostikoka hasten da; Kantiniersa eta Nagusia, Zamaltzaina engainatzen saiatzen dira, janaria emanez baina Zamaltzainak ez du onartzen. Honela jarraitzen du Buhame Jaunak eta bere gizonak plazan sartu eta Zamaltzaina harrapatu eta gelditu arte. Hortik aurrera, gaur eguneko deskripzioaren arabera jarraitzen du.\nBerak esaten duenez, bere garaian, Behe Zuberoan, Marexalen nagusiak Godaleta dantzatzen zuen, Aintzindariekin batera; gaur ere Maskarada bakar batzutan ikus daiteke. Marexalak, Lore Saltzaileak Maskaradetatik desagertu ezkero, jauntxoen etxeetara joan eta opariak jasotzeaz ere arduratzen dira.


XVII. Bizkaia Saria. Barazar - Club de Orientación Bidea\nActividades > 1811 Barazar. Liga Norte. XVII Bizkaia Saria > \nXVII. Bizkaia Saria. Barazar\n3.1 Azaroak 17, Zapatua\n3.2 Azaroak 18, Domeka\n4.1 Nola heldu\n4.3 Erregistroa eta Sportident Hartzea\n4.4 Lasterketetarako Aparkalekua\n5.2 Eremuaren Deskribapena eta Mapa\nEmaitza guztiak argitaratuak gure Resultados atalean. Eta zuen tarteko denborak konparatzeko ona hemen winsplits denborak.\nIpar Ligako ranking-a hona hemen:\nLarunbatean bi gune izango ditugu irteerak emateko:\nIrteera 2 (S2): R1 - R7 Ibilbideak\nIrteera 1 (S1): R8 - R10 Ibilbideak\nBi lasterketa direla eta, honela izango dituzte izena ibilbideek:\nLarunbata: lasterketa Ertaina (Media): Ibilbideen izenak honela izango dira: M1, M2, ..., M10\nIgandea: lasterketa Luzea: Ibilbideen izenak honela izango dira: L1, L2, ..., L10\nIRTEERA ORDUAK argitaratuak. Gogoratzen dizuegu OPEN kategoriak ez daukatela irteera ordurik (irteerara heldu orduko irtetzen da). Alokairuko txipak lasterketa egunean lasterkari bakoitzari izendatuta egongo dira, zoazte garaiz jasotzera.\nLarunbateko irteera orduak\nIgandeko irteera orduak\nEpaimahai teknikoa jadanik prest.\nLarunbaterako parking-a: eguraldi ona dela eta, "gure" pistan kotxe asko egongo dira. Horregatik gomendatzen dizuegu kotxeak betetzea errepide alboan dauden jantokien gunean.\nAzken zuhaitz mozketak direla adar asko daude maparen zurigunetan.\nEz da egunean bertan izen-ematerik onartuko.\nMapa guztien urrunkidetasuna 1:10.000 izango da, bai larunbata baita igandea ere.\nDistantziak eta desnibelak kaleratu berriak!!!\nZapatuaren programa ordu erdi aurreratu egin dugu.\nHaur zaindegirik ez dugu izango kasu honetan. Behar baduzue, eskatu irtetzeko ordua orienteering online formularioan, edo mezua bidaltzen cobidea@gmail.com asteazkeneko gauerdia heldu arte.\nHona hemen 1994ko irudia Saldropon\nAzaroaren 17 eta 18an, larunbata eta igandea, Saldropon Ipar Liga eta O’Pyrene ligako azken 2 probak antolatuko ditugu. Larunbat arratsaldean distantzia ertaineko proba izango da eta igande goizean dintantzia luzekoa.\nBeti bezala, kategoria ofizialekin batera OPEN kategoriak egongo dira. Jesus de la Fuente zirkuitu herrikoian parte hartzen duzuenek bertan parte hartzeko aukera izango duzue, open horia, open laranja edota open gorrian.\nAzaroak 17, Zapatua\n12:00 Kirol Zentruaren Irekiera: Zalantzak, SportIdent hartzea\n13:00 Lehen Irteera. Distantzia ertaina\n15:00 Azken Irteera\n16:30 Helmugaren Itxiera\n19:00 Zoru Gogorraren Irekitzea\nAzaroak 18, Domeka\n08:30 Kirol Zentruaren Irekiera\n09:00 Zoru Gogorraren Itxiera\n09:30 Lehen Irteera. Distantzia luzea.\n14:00 XVII. Bizkaia Sariko Sari Banaketa (bi lasterketen denborak gehituko dira); kirol Zentruan.\n14:30 Helmugaren Itxiera\nKonpetizio zentrura Barazar mendatetik joan beharko da. Bilbotik etorrita eskuinaldera biratuz eta Gasteiztik etorrita ezkerraldera biratuz; adi egon kasu honetan biraketa egiterakoan. Egun bakoitzeko aparkalekuak leku ezberdinetan egongo dira, beraz, bi egunetan ibilbidea marketuko dugu.\nArteako frontoian. Dutxak erabilgarriak izango dira partehartzaileentzat.\nLarunbateko 19:00 etatik, igandeko 09:00 ak arte zabalik egongo da\nKontrakantxan bakarrik sukaldu eta jan dezakezue.\nEzarritako ordutegiak errespetatu beharko dira, argiak itzaltzeko eta isiltasuna mantentzeko\nErregistroa eta Sportident Hartzea\nKonpetizio zentruan egongo da. Sportident alokatuko duten parte hartzaileek bertatik igaro beharko dira pintza hartzeko eta nortasun agiria utzi beharko dute. Bertatik ere ordainketaren bat egiteke dutenak pasatu beharko dira.\nNahiz eta Sportident bi egunetarako alokatu, larunbatean itzuli beharko da proba bukatu ostean.\nIparrorratzik ez dutenek maileguan hartzeko aukera izango dute, hauek bukatu arte. Nortasun agiria ere utzi beharko da.\nEdozein kasutan, Sportident pintza galtzekotan bere balioa ordaindu beharko da, 40 euro. Iparrorratza galtzekotan 5 euro izango dira.\nAurretik adieraziko dugu non dauden. Mesedez, kontutan hartu hurrengoa:\nKotxeak betetzen saiatu, ibilgailu kopurua murrizteko\nAntolakuntzaren adierazpenak jarraitu, dagoen tokia ondo aprobetxatzeko\nAutokarabanentzako leku bat bilatzen ari gara. Laster informazio gehiago emango dizuegu.\nAutokarabanentzako lortu dugu aparkalekua Barazarko gasolindegi ondoan, larunbat gauea pasatzeko. Lasterketa ertaina bukatu ondoren irekiko dugu aparkaleku hau.\nEdozein kasutan, Gasteizen 40 autokarabanentzako eremua dago; konpetizio zentrutik 30 minutu baino gutxiagora.\nGPS koordenatuak: 42.86667 / -2.68528 (N 42º 52' 00'' / W 02º 41' 07'')\nAparkalekutik konpetizio zentrura: 0 eta 500 metro bitarte; ilaran izango dugu aparkalekua.\nKonpetizio zentrutik irteerara: 200 m.\nHelmugatik konpetizio zentrura: 350 m.\nAparkalekutik konpetizio zentrura: Leku berean\nKonpetizio zentrutik irteerara: 950 m.\nIgandean, 14:00etan, konpetizio zentruan.\nInguruan abereak egon daitezke. Segurtasunez, kontuz ibili eta distantziak mantendu.\nHesiak pasatzeko saiatu ateak ez irekitzen. Dauden pasabideak erabili. Ateak irekitzekotan, itxi pasatu ostean.\nErrekak pasatu behar badituzue ez sartu barruan, salto bat eman eta gainetik pasa\nLasterketa inguruan babestutako zenbait habitat eta jabetza pribatuak daude eta guztiz DEBEKATUTA dago haietan sartzea. Mapan marra bertikal magentaz azalduko dira eta txarrantxa-hesiz inguratuta daude. Zuen ibilbidea pentsatu beharko duzue haietatik ez igarotzeko. Lasterketan zehar puntu batzuk zainduko ditugu eta hortik igarotzen dutenak lasterketatik kanpo geratuko dira.\nOrientazio lasterketetako araudi orokorra hemen ikus dezakezue. Honen aurretik dauden oharrak proba honenak dira, beraz, orokorren gainetik egongo dira\nGogoratu helmugatik igaro behar zaretela, nahiz eta ibilbidea ez bete, antolakuntzak jakin dezan.\nMapa 2018an zehar berrikusi da. Hemen daukazue 2010ean erabilitako mapa:\nLasterketa hau Orientazio Ipar Ligarako balioko du. Podiumera kategoria bakoitzeko lehenengo 3ak igoko dira, bi lasterketen denbora batuz.\nDiego Lázaro de Juan, hurrengo lasterketa antolatuko duen klubeko taldekide bat, Máximus-ekoa. (Ciudad Rodrigo klubetik ez da inor etortzen Barazar lasterketara).\nAlba Gavela, Tjalve klubekoa, parte-hartzaile bezela\nBorja del Estal, Ipar Ligako koordinatzailea, GOT taldekoa\nZigor García Gorrotxategi, probako zuzendari teknikoa, COBi taldekoa; hitza badu, baina botorik ez .\nEremuaren Deskribapena eta Mapa\nZonalde hau kantauri eta mediterraneo isurialdeen banalerroan kokatuta dago. Orografia oso desberdina izango da. Alde batetik malda ertain eta handiko magalak topatuko dituzue, ibar askorekin eta beste aldetik eremu lauak edo malda gutxikoak, hezeguneekin. Otxandio edo Urkiolako mapetan bezala txondor-plaza asko daude bertan, ikatz begetala egiten zen garaietakoak.\nMapan basoak dira nagusi. Lawson altzifreak, larritzak, intsinis pinuak eta pagoak dira espezie adierazgarrienak. Baso gehienetan erraz ibiltzeko aukera dago, hala ere, iratzez eta sasiz beteriko zonaldeak ere badaude, baina garai honetan erortzen ari dira. Zelaiak ere topatuko dituzue, hesiez inguraturik. Bertan behiak, zaldiak eta ardiak egoten dira.\nIgandean bi ur-puntu izango ditugu lasterketa barruan.\nOPEN kategorietan "baliza start" erabiliko da, partehartzaileei askatasuna emateko.\nKuotak (Mapa erabilia):\nHelduak (Open eta COBiren bazkideak izan ezik): 7 €\n18 urteetatik beherakoak eta Open guztiak: 5 €\nCOBi bazkideak: 5 €\nAzalpena: Klubaren Izena - XVIIBS (Klubeko Izan-emateak)\nIzen-Abizenak - XVIIBS (Banakako izen-emateak)\nIzen emate guztiak (bai federatuenak eta baita open katiegorietakoak) orienteering online webgunean egin beharko dira. Egin klik argazkian XVI Bizkaia Sarira zuzenean sartzeko.\nEpea: Azaroak 13, asteartea, 23:59etan\nAzaroaren 13a arte, asteartea, 23:59ra arte. Ez da egun horren ostean izen ematerik onartuko, ezta egunean bertan ere.


HIRU TALDE SENDO BIGARREN ITZULIA PRESTATZEKO : KIROLETIK\n05 Urt, 2021 Kiroletik, Irratsaioa, Kirolak, Irun, Antxeta Irratia, C.D.Bidasoa, Helvetia Anaitasuna, Bada Huesca, Fenix Toulouse HB\nDatorren hilabetean eskubaloiko Munduko Txapelketa jokatuko den bitartean, Bidasoak urtarrileko denboraldi-aurreari ekingo dio. Zehazki, hilabeteko geldiunearen ostean, Jacobo Cuetarak zuzentzen duen taldea datorren ostiralean Artalekua bueltatuko da. Jokalariek, ahal bezain laster, lehiaketa erritmoa berreskuratu beharko dute, horretarako, denboraldi-aurrea osatuko duten hiru lagun arteko hitzartu ditu talde irundarrak. Izugarrizko lehen itzulia egin du Bidasoak, eta bigarrenean maila bera erakusteko, goi-mailako arerioak bilatu ditu: Bada Huesca, Helvetia Anaitasuna eta Fenix Toulouse HB taldea.\nOstiraleko itzuleran, ordea, jokalari garrantzitsu askoren falta sumatuko du Cuetarak. Txile eta Argentinako selkezioekin dauden Rodrigo Salinas eta Nicolas Bonannok eta min hartuta dagoen Matheus Da Silva, ez dira bertaratuko entrenamendura. Horietaz gain, Espainiako selekzioarekin Qatar eta Errusian egon ostean, Xoan Ledok, Kauldi Odriozolak eta Jon Azkuek atseden egun batzuk izango dituzte. Horiek guztiak ordezkatzeko, Jacobo Cuetarak harrobiko zenbait jokalari deialdian sartu ditu, Xabier Barreto, Jon Ander Larrarte eta Mikel Galan, besteak beste.\nBada Huesca izango da denboraldi-aurreko lehen arerio eta bi aste eskasean neurtuko dira bi taldeak Huescan. Urtarrilaren 20ean jokatuko du Bidasoak Francisco Nolaskok zuzentzen duen taldea. Hueskako taldea, egun, 22 punturekin Sacyr Asobal Ligako bosgarren sailkatua da. Hauek ere denboraldi bikaina ari dira osatzen, horren adibide argia da, Leongo Ademarren aurka lehen itzuliko azken neurketa irabaziz gero, Asobal Koparako txartela lortuko luketela.\nBada Huescaren aurka jokatu eta hiru egunetara, urtarrilaren 23an, Iruñan Helvetia Anaitasunaren aurka arituko da Bidasoa. Iruindarrek ere sekulako denboraldia ari dira osatzen, bi urte gogorren ostean, aurten sailkapeneko zazpigarrenak dira 19 punturekin eta gutxigatik ez dira Errege kopan sailkatu.\nAzkenik, hilaren 28an Okzitanian Fenix Touluse HB taldearen aurka denboraldi-aurrea amaitutzat emango du talde irundarrak. Lehen itzulia bukatzeko lau neurketa falta direnean, Frantziar Ligako 11.sailkatuak dira eta EHF European Leagueko A multzoan, hirugarrenak dira Orlen Wisla Ploc eta Leongo Ademarren atzetik.


enkarterri triatloi: Ironcat 2013\nENKARTERRI TRIATLOI ● 2013/05/27\nMaiatzaren 11an, Katalunia aldean Ironman distantziako (3,8-180-42,2) triatloi baten, bi taldekide izan genituen parte hartzen: Alvaro Sesmero eta Eneko Martin. Ironcat proba entzutetsuan parte hartu zuten.\nGoizeko zazpirak ziren. Hodeiren bat ikusten zen zeruan. Itsasoa apala, bare. Egunsentia lagun. Berrehun eta hirurogeitasei triatleta prest harrizko hondartza txiki batean, L´Ampollako portu ondoan.\nZazpirak eta bost minutu jo berriak zirenean, kirioei ziria sartu eta luze joko zuen egunari hasiera eman genion, horretarako, hiru bueltako zirkuito baten igeri egin behar genuen. Ordu bat eta bederatzi minutu ondoren biak atera ginen uretatik; segundu batzuen tartearekin besterik ez.\nUretan sartu baino lehen irribarrez, geroago...\nNik argi nuen patxadaz hartuko nuela T1-a; Alvaro beti bezala, zorrotz ibili zen eta berehala martxan zegoen. bizikletaren saoia hasi da, eta aurretik...180 km!\nGoiza ohi den moduan, pasa zen. Hamarrak aldera, Ebroko Deltako haize zakarra dastatu genuen lehenengoz gure ezpainetan. Ordurako 30 kilometroko zirkuitoari bi buelta emanda geunden. Hortik aurrera haizea gero eta biziagoa zen eta lau-laua den zirkuitoa gogortzen zuen etengabe.\nAzkenengo bi bueltatan nekeak bat egin zuen haize bolada gogorrenekin... baina bizikletako lana amaitzear zegoenez, haizeak gutxiago zirudien...Eguerdiko ordu bietarako Alvaro T2-ra helduta zen, nik berriz ordu laurden bat gehiago behar izan nuen.\nHirutik bi... listo !!! Ai, ai, ama!!! Oraindik maratoia eta eguzkia (Euskadin aurten ez dugu asko ikusi) geneuzkan zain helmugara heldu aurretik. Nik maratoiaren erdia erraz egin nuen; horrela jarraituz gero hamaika orduetatik gertu izango nintzen bukaeran, topera!!!.\nMaratoiari aurre egiten\nBitartean, Alvaroren sabela bueltaka zebilen, ez zeukan itxura onik. Laister baten harrapatu nuen. Bai, baina... Hau Ironman distantzia da, amaitu aurretik inork ez daki zer gerta daitkeen.\nAlvarok ere dexente sufritu zuen\nHogeita hamar kilometro baino pixkat lehenago nire giharrek ezetz esan zuten, nahikoa zela. Indarberritu nahian, korrika egiteari utzi eta oinez hasi nintzen. Erritmoa igotzen saiatzen nintzen bakoitzean...ezetz esaten jarraitzen zuen nire gorputzak... Oh-oh !!! Amaiera hurbil egon arren, sufritzeko denbora nahikoa bazegoen.\nBitartean Alvarok barrukaldeak hustu zituen eta hortik aurrera korrikaldi polita egin zuen amaitu arte. Berak hartutako butifarra mirarizkoa izan zela esaten du; ez dakit nik, baina itxura ona zuen ordurako.\nNi berriz, tarteka oinez, tarteka erdi-korrika egiten helmugara heldu nintzen 11 ordu eta 41 minutu ondoren. Alvarok bere lanak lehenago amaitu zuen, 11 ordu eta 24 minututan.\nFinisher kamiseta eta arroza plater batekin ospatu nuen helburua lortu izana.\nBai, horrelakoak aurkituko dituzu IRONCAT-ean; bururatu ahal zaizun edozein gauza jateko, boluntario eta arduradun ezin hurbilagoak, eta guztia zu zeu protagonista izateko helburuarekin, helmugana aurrena zein azkena izan.\nMila esker haiei, eta nola ez, gure “supporterrei”: Ines, Aritz eta Ainhoari. Bai egunean zehar, baita honi aurre egiteko beharrezkoak diren lan-egun guztietan bere parte jartzen dutelako.\nFamilia gu bezain finisher\nIronCat 2013 hobeto egiteko gogoekin amaitu genuen. Oraingoan bere epaia eman du, eta ez dago hori aldatzerik.\nDatozen urteetan bertara bueltatuko zartelakoan gaude...edarra marka bukatzea bakarrik!\nEtiquetas: #greenpower, Alvaro Sesmero, Cataluña, Eneko Martin, enkarterri, finizher, Ironcat, ironman


Inude eta artzainak inauterien etorreraren iragarleak – Irunero\nPosted on 2019(e)ko otsailak 18 2019(e)ko otsailak 22 by Irunero\nInude eta artzainen konpartsak, kaldereroekin batera, Irungo inauterietako lehen ospakizunetako bat da. Ohikoa denez, inauterien asteko aurreko igandean zeharkatzen ditu konpartsa honek hiriko kaleak. Gaur egun, Eraiki dantza taldeko kideak arduratzen dira konpartsaren antolakuntzaz. Itsaso Aranburu eta Xabier Mugika konpartsako koordinatzaileek jai honen atzean ezkutatzen diren xehetasunak azaldu dituzte.\nNola jarri zen martxan Inude eta artzainen konpartsa Irunen?\nHasierako urteetan Irungo Atsegiñako dantza taldea arduratzen zen konpartsaren antolakuntzaz, ohitura galdu zen arte. 1997 urtean Eraikik ohitura berreskuratu zuen Atsegiña elkartearen 75. urteurrena ospatzeko eta 1999 urtetik aurrera Behobiako dantza taldeak konpartsa antolatzeko ardura beregain hartu zuen. Aurten, beraz, 20 urte beteko dira Eraiki konpartsa antolatzen duenetik.\nZer irudikatzen da jai honen bitartez?\nXX. mendeko bizimodua irudikatzen duen errepresentazio bat da eta 200 pertsona inguruk parte hartzen dute bertan. Inudeek pertsona dirudunen semeak zaintzen zituzten neskameak irudikatzen dituzte, mutilek artzainen papera egiten duten bitartean.\nEraikik konpartsa antolatzen duenetik aldaketa asko egon dira?\nEz, ibilbidea izan da azken urteetako aldaketa nabariena. Lehen Pio XII ingurutik abiatzen ginenen eta Urdanibia plazan amaitzen genuen ibilbidea. Gaur egun, ordea, eguerdiko 12:00etan Santiago kaletik irten eta, San Juan plazan gelditu eta Zabaltza plazan dantzatu ostean, Luis Marianon bukatzen dugu.\nNondik eskuratzen duzue konpartsako pertsonai zein dantzariak janzteko arropa?\nNormalean taldeko dantzariek haien jantzi propioak izan ohi dituzte. Urtero errepikatzen diren pertsonaien arropa, berriz, taldearena da eta Eraikik urtez urte utzi egiten du. Norbaitek pertsonai berriren bat sortu nahi duenean, berriz, bere kabuz prestatzen du jantzia\nKonpartsako partaide guztiak taldekoak dira?\nEz, dantzari gehienak tadekoak badira ere, edonork dauka konpartsan parte hartzeko aukera, bai pertsonai moduan edo, oinarrizko euskal dantza ezagutzak izatekotan, baita dantzari moduan ere.\nDantzariez gain, zer bestelako pertsonaiek osatzen dute konpartsa?\nInude eta artzainez gain, garaiko gizartea irudikatzen laguntzen duten bestelako pertsonaiek osatzen dute konpartsa. Alkate-alkatesa, familia aberatsak, elizako kargu ezberdinak, mediku eta erizainak eta garaiko lanbide ezberdinetako langileak, besteak beste.\nBai, urte berezia denez, parte-hartzaileko kopuru handia biltzeko ahalegin berezia egin dugu aurten. Horrela, Zabaltza plazan dantzatzen den errepresentazioan dantzari bikote gehiagok parte hartuko dute aurten. Gainera, Atsegiña Elkarteak kolaborazio berezia izango du desfilean.\nPosted in ElkarrizketaTagged Dantza, Eraiki Dantza Taldea, inauteriak, inudeak eta artzainak, irun, irunero\nNOELIA LORENZO PINO, idazlea: “Emakumeen salerosketa nazkagarria da”\nIrungo kaleen bilduma eguneratu dute Agustín Moratek eta José Monjek\nVertiz Ford Maratoi Erdiak eta 10 kilometrotako Ubykolan lasterketak Irungo kaleak zeharkatuko dituzte otsailaren 17an


2017 March 27, Monday\nEdozein diziplina ikasteko online metodoek sarritan mesfidantza sortzen dute. Beste batzuek, hala ere, terminologia okerra erabiltzen dute metodo multimediak saltzeko, eta ez dute sistema adimentsuarekin zerikusirik.\nMetodo multimedia izan daitezke, esaterako, lehen zeuden eta faszikulutan saltzen ziren bideo zinta horiek. Gaur egun oraindik ere metodo multimediak daude, baina euskarria aldatu egin da eta orain online da.\nMetodo horiek bakarrak eta adimentsuak dira? Ez, noski, lehengo metodo berberak dira, baina euskarria aldatu egin da.\nBai&by metodo adimentsua desberdina da. Batez ere, orain arte adimen artifizialean oinarritutako bakarra delako.\nHizkera simulatzen duen, irakasle birtuala daukan eta erantzunen arabera bere ikasleen mailara egokitzeko gai den metodorik ez dago.\nBaina hori guztia hitzontzikeria dela pentsatu ez dezazun, arrazoi-zerrenda bat bilduko dugu bai&by metodoa bakarra eta adimentsua dela frogatzeko.\nZergatik da bai&by metodoa bakarra eta adimentsua. 13 arrazoi\nDDK® System sistema erabiltzen du. Hain zuzen ere, hitz egiteko prozesua ezin hobeto simulatu eta edukiak noiz errepasatu erabakitzen duen sistema, edukiok bereganatzen direla bermatzeko.\nAdimen artifiziala erabiltzen du.\nZure erritmora ikasten duzu, zure beharren arabera.\nTaldekako mintzamen klaseak eskaintzen ditu, telefonoz edo Skype bidez,\nIngelesa edo euskara ikasteko bermea eta epemugarik gabe. Ez duzu hileko ordaintzen, baizik eta emaitzen arabera. Sistema maila gainditu arte erabili ahal duzu.\n24 ordu eskura edonondik, betiere ordenagailua edo tableta eskura baduzu.\nIrakasle birtuala ikasle bakoitzarentzat, bai&by akademiarekin ikastea oso erraza da, eseri ordenagailuaren edo tabletaren aurrean eta jarraitu irakasle birtualaren esanei.\nHizketaren simulatzailerik sofistikatuena, memoriaren entrenatzailea, ikasitakoa finkatu eta trebetasunez hitz egiteko.\n70 jarduera baino gehiago eskura: Bideoak, listening, reading, recording, hiztegi-jolasak, idazlanak, autoebaluazio-moduluak…\n30 maila 5 ikasketa-modulutan: hastapena, oinarrizkoa, ertaina, aurreratua eta menderatzea\nAzterketa ofizialak prestatzeko ikastaro espezifikoak.\nIkasleek berresten dute bai&by akademiari buruzko beren iritziekin.\nGurutze Beitiari elkarrizketa: “Bilboko pregoilaria izatea Bilbotar batek bakarrik ulertu dezakeen zerbait da”


Hiruburua artxibo - EGK Hiruburua artxibo - EGK\nZein da emakume gazteek laneratzerakoan aurre egin beharreko egoera espezifikoa? Zeintzuk dira beraiei eskaintzen zaizkien lan profil eta baldintzak? Zer suposatzen du emakume gazte izanda ekintzaile izateko erabakia hartzeak? Hurrengo apirilaren 26an, goiko galderei erantzuna bilatuko zaie Euskadiko Gazteriaren Kontseiluak (EGK) antolatutako “Emakume gazteak eta lan mundua” Hiruburua jardunaldian. Hitzordua Gasteizeko “El Pilar” Gizarte Etxean …